To λιμάνι. «επιστρέφει» στην πόλη. Πρόταση για Ζώνη Ναυπηγικών Εργασιών. «Παγώνουν» τα τιμολόγια του ΟΛΘ ΑΕ Μεγάλη αύξηση κερδών το PDF\nTo λιμάνι. «επιστρέφει» στην πόλη. Πρόταση για Ζώνη Ναυπηγικών Εργασιών. «Παγώνουν» τα τιμολόγια του ΟΛΘ ΑΕ Μεγάλη αύξηση κερδών το 2011\nDownload "To λιμάνι. «επιστρέφει» στην πόλη. Πρόταση για Ζώνη Ναυπηγικών Εργασιών. «Παγώνουν» τα τιμολόγια του 2012. ΟΛΘ ΑΕ Μεγάλη αύξηση κερδών το 2011"\n1 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 ΦΥΛΛΟ 10 ΟΛΘ ΑΕ Μεγάλη αύξηση κερδών το 2011 To λιμάνι Τι έγινε στο λιμάνι της Θεσσαλονίκης την περασμένη χρονιά και ποιο είναι το πρόγραμμα του 2012 για την ενίσχυση των υποδομών και του μηχανολογικού εξοπλισμού, την αύξηση της παραγωγικότητας, την αξιοποίηση των ακινήτων και την προσέλκυση κρουαζιερόπλοιων σελ «Παγώνουν» τα τιμολόγια του 2012 σελ. 12 Πρόταση για Ζώνη Ναυπηγικών Εργασιών «επιστρέφει» Μνημόνιο συνεργασίας υπέγραψαν η ΟΛΘ ΑΕ και ο Σύνδεσμος Εξαγωγέων Βορείου Ελλάδος σελ. 12 Θεσσαλονικη Περιμένοντας τα κρουαζιερόπλοια σελ. 13 Ανάπλαση της πρώτης προβλήτας, απομάκρυνση των αυτοκινήτων και δημιουργία μιας κυψέλης πολιτισμού, εκπαίδευσης και ψυχαγωγίας στο κέντρο της Θεσσαλονίκης. στην πόλη Στόχος της ανάπλασης είναι η διατήρηση των αρχιτεκτονικών μορφών και ιστορικών υλικών, στοιχείων της πολιτιστικής μας κληρονομιάς, η επιβράδυνση των διαδικασιών φθοράς τους και τέλος η αποκατάσταση της μορφής των αλλοιωμένων, λόγω μεταγενέστερων επεμβάσεων, κτιρίων. Γράφουν για την ανάπλαση οι: Γιάννης Μπουτάρης (δήμαρχος Θεσσαλονίκης), Συραγώ Τσιάρα (προϊσταμένη του Κέντρου Σύγχρονης Τέχνης Θεσσαλονίκης), Παναγιώτης Ιωακειμίδης (διευθυντής του Μουσείου Φωτογραφίας Θεσσαλονίκης), Δημήτρης Εϊπίδης (διευθυντής του Φεστιβάλ Κινηματογράφου Θεσσαλονίκης), Ιάκωβος Νικολής (διευθύνων σύμβουλος του Ολυμπιακού Μουσείου). σελ. 3-6\n2 2 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 Περί δημοσίου χώρου Η αναβάθμιση της Α προβλήτας του λιμανιού είναι απόδειξη σεβασμού στην έννοια του δημόσιου χώρου, που στην Ελλάδα γενικότερα και στη Θεσσαλονίκη ειδικότερα είναι περιφρονημένη. Σε μια κοινωνία που προτάσσει το ιδιωτικό και αποθεώνει την εξυπηρέτηση του αυτοκινήτου, η πρωτοβουλία της διοίκησης της ΟΛΘ ΑΕ να δημιουργήσει στο λιμάνι δίπλα και πάνω στη θάλασσα- ένα χώρο περιπάτου και αναψυχής, ανοικτό σε όλους τους κατοίκους και τους επισκέπτες της Θεσσαλονίκης, χωρίς αυτοκίνητα, ασφαλώς καταγράφεται ως κάτι απόλυτα θετικό τόσο σε πρακτικό όσο και σε συμβολικό επίπεδο. Μέχρι πρόσφατα η Α προβλήτα εξυπηρετούσε σχεδόν αποκλειστικά όσους βρίσκονταν στο λιμάνι για επαγγελματικούς λόγους. Τώρα πια ο χώρος είναι ανοιχτός στους πολίτες και τους επισκέπτες της πόλης, οι οποίοι μπορούν να την επισκεφθούν, να περπατήσουν, να σταθούν δίπλα στη θάλασσα, να δουν τη Θεσσαλονίκη από την πλευρά της θάλασσας «Της Σαλονίκης μοναχά της πρέπει το καράβι / να μην τολμήσεις να τη δεις ποτέ απ τη στεριά» λέει ο Νίκος Καββαδίας-, να παρακολουθήσουν κοιτώντας προς τα δυτικά- τη λειτουργία και τις δραστηριότητες του εμπορικού λιμανιού. Επίσης, οι επισκέπτες της Α προβλήτας μπορούν να προσεγγίσουν τα μουσεία που υπάρχουν στο χώρο (Φωτογραφίας, Κινηματογράφου, Ναυταθλητισμού, Σύγχρονης Τέχνης), κάτι που λειτουργεί εκπαιδευτικά. Η ανάπλαση της Α προβλήτας συνιστά προσφορά της ΟΛΘ ΑΕ στην κοινωνία της Θεσσαλονίκης, κάτι που έχουν αναγνωρίσει οι φορείς της πόλης, αλλά κυρίως οι πολίτες που την επισκέπτονται και ο αριθμός τους αυξάνεται μέρα με τη μέρα. Η αποδοχή της προβλήτας αποδεικνύει την ανάγκη που υπάρχει για πολλαπλασιασμό και αναβάθμιση των δημόσιων χώρων, ενός πολεοδομικού συγκροτήματος που ασφυκτιά ανάμεσα στην πυκνή δόμηση, τους στενούς δρόμους, τα «εξαφανισμένα» πεζοδρόμια και τα διπλο-τριπλοπαρκαρισμένα αυτοκίνητα. Οι άνθρωποι έχουν την ανάγκη να βρεθούν και να περπατήσουν σε ένα όμορφο περιβάλλον. Να έρθουν σε επαφή με τη θάλασσα. Και να συνευρεθούν χωρίς ραντεβού με άλλους ανθρώπους. Να αισθανθούν κοινότητα. Η Α προβλήτα δείχνει το δρόμο EDITORIAL Διμηνιαία έκδοση της ΟΛΘ ΑΕ Διατίθεται δωρεάν Φύλλο 10 Ιανουάριος- Φεβρουάριος 2012 Ιδιοκτησία: ΟΛΘ ΑΕ Υπεύθυνος από το νόμο: Στέλιος Αγγελούδης, πρόεδρος και διευθύνων σύμβουλος ΟΛΘ ΑΕ Διεύθυνση: Τμήμα Δημοσίων Σχέσεων ΟΛΘ ΑΕ Α προβλήτα ΤΘ ΤΚ , Θεσσαλονίκη Τηλ , fax: , Επιμέλεια κειμένων: Γιώργος Μητράκης Διόρθωση κειμένων: Δώρα Καραγεωργίδου Γραφιστική επιμέλεια: Βίκη Σπανού Εκτύπωση: «Φίλιππος» Εκδοτική Βορείου Ελλάδος ΑΕ\n3 Α' ΙΑΝΟΥΑΡΙΟΣ - ΦΕΒΡΟΥΑΡΙΟΣ προβλήτα Το λιμάνι «επιστρέφει» στην πόλη Η ανάπλαση της Α προβλήτας, η απομάκρυνση των αυτοκινήτων και η δημιουργία μιας κυψέλης πολιτισμού, εκπαίδευσης και ψυχαγωγίας στο κέντρο της Θεσσαλονίκης Μέχρι πριν από 18 μήνες η προβλήτα του λιμανιού της Θεσσαλονίκης ήταν πρωτίστως πάρκινγκ. Παρά τον ιστορικό χαρακτήρα του χώρου με τα διατηρητέα κτίρια και τις υποδομές πολιτισμού που διαμορφώθηκαν με αφορμή τις εκδηλώσεις του 1997, όταν η Θεσσαλονίκη αποτέλεσε για 12 μήνες την Πολιτιστική Πρωτεύουσα της Ευρώπης, η παρουσία των αυτοκινήτων ήταν κυρίαρχη. Του Στέλιου Αγγελούδη προέδρου και διευθύνοντος συμβούλου της ΟΛΘ ΑΕ Αυτή η κατάσταση, πέρα από το άρωμα Μπανγκόγκ που έδινε σε ένα από τα ωραιότερα σημεία της πόλης, αδικούσε κατάφωρα όλες τις δραστηριότητες που γίνονταν στην προβλήτα. Ταυτόχρονα ήταν δείγμα πλήρους ασέβειας έναντι του δημόσιου χώρου. Τα παρκαρισμένα αυτοκίνητα, έτσι όπως κάλυπταν τον ορίζοντα, λειτουργούσαν σαν ένα τείχος από λαμαρίνες, που έκοβε τη θέα προς τη θάλασσα, προς τον ορίζοντα και τελικά προς την ίδια την προοπτική. Από την πρώτη στιγμή που ανέλαβε καθήκοντα η σημερινή διοίκηση της ΟΛΘ ΑΕ έθεσε ως στόχο την αποκατάσταση των σχέσεων του λιμανιού με την πόλη. Την «επιστροφή» του λιμανιού στην πόλη όπου ανήκει. Στους κατοίκους και στους επισκέπτες της. Καταρχήν αποκατάσταση της χωροταξικής σχέσης, αφού επί δεκαετίες το λιμάνι υπήρξε ξεκομμένο από το ιστορικό κέντρο της Θεσσαλονίκης, παρά το ότι αποτελεί αναπόσπαστο κομμάτι του. Σε αυτή την προσπάθεια ο ρόλος της Α προβλήτας είναι καθοριστικός. Με δεδομένο ότι η συγκεκριμένη προβλήτα δεν αξιοποιείται, πλέον, για λιμενικές εργασίες, ενώ έχουν επενδυθεί πολλά χρήματα του κράτους για πολιτιστικές υποδομές, ο δρόμος ήταν μονόδρομος. Η προσπάθεια ξεκίνησε τον Δεκαπενταύγουστο του 2010, όταν η διοίκηση της ΟΛΘ ΑΕ αποφάσισε να απαγορεύσει το παρκάρισμα. Η είδηση ακούστηκε αρχικά σαν αστείο, αλλά η εφαρμογή του μέτρου έδειξε ότι μερικές φορές αυτά που ακούγονται ως αστεία είναι άκρως σοβαρά. Η όψη της προβλήτας άλλαξε αμέσως προς το καλύτερο, αλλά ταυτόχρονα κατέστη σαφές ότι οι παρεμβάσεις έπρεπε να συνεχιστούν. Μετακόμιση και ανάπλαση Δεύτερο βήμα ήταν η «αποστρατικοποίηση» της προβλήτας, με την απομάκρυνση των υπηρεσιών του λιμενικού σώματος, που, πλέον, στεγάζεται στο ξεχωριστό κτίριο της πρώην «Ελευθέρας Ζώνης», στη Β προβλήτα. Μια μετακόμιση που έγινε με την ευθύνη της ΟΛΘ ΑΕ και ολοκληρώθηκε παρά τις αντιδράσεις που εμφανίστηκαν. Τρίτο και καθοριστικό- βήμα ήταν η ανάπλαση της προβλήτας. Με σχετικά μικρό -για τα δεδομένα του έργου- προϋπολογισμό και αυτεπιστασία της ΟΛΘ ΑΕ το έργο προχώρησε ξεπερνώντας τα γραφειοκρατικά προβλήματα που υπήρξαν, από ένα αδειοδοτικό σύστημα που έχει μάθει να λειτουργεί αυτάρεσκα και όχι δημιουργικά, δηλαδή να νοιάζεται περισσότερο για τον εαυτό του και λιγότερο για το αποτέλεσμα. Από το Σεπτέμβριο του 2010 μέχρι το Νοέμβριο του 2011 τα συνεργεία δούλεψαν με κρύο και καύσωνα για να αντικαταστήσουν τους φθαρμένους κυβόλιθους, να υπογειοποιήσουν τα δίκτυα υποδομών, να ενισχύσουν το κρηπίδωμα από την πλευρά της θάλασσας, ώστε η παρουσία των ανθρώπων δίπλα στο υγρό στοιχείο να είναι άνετη και ασφαλής, να διαμορφώσουν τον υπόλοιπο περιβάλλοντα χώρο και να φυτέψουν δέντρα. Επάνω: Πανοραμική άποψη της Α' προβλήτας μετά την ανάπλαση. Κάτω: Άποψη της Α' προβλήτας πρίν την ανάπλαση, όταν θύμιζε έντονα ένα απλό πάρκιγκ. Σημείο αναφοράς Το λιμάνι «επέστρεψε» στην πόλη. Μια «επιστροφή» που θα συνεχιστεί μέσω της Α προβλήτας, η αξιοποίηση της οποίας θα προχωρήσει. Ήδη οι διαδικασίες για τον διαγωνισμό κατασκευής και λειτουργίας μαρίνας σκαφών αναψυχής έχουν δρομολογηθεί. Η ολοκλήρωση του έργου σε περίπου τρία χρόνια αφενός θα συμβάλει στην αλλαγή της εικόνας του θαλάσσιου μετώπου της Θεσσαλονίκης και αφετέρου θα ενισχύσει το τουριστικό απόθεμα της πόλης. Παράλληλα θα εισφέρει έσοδα στην ΟΛΘ ΑΕ και θα δώσει τη δυνατότητα να πραγματοποιηθούν νέες επενδύσεις στην Α προβλήτα, που ήδη φιλοξενεί το Μουσείο Φωτογραφίας, το Μουσείο Κινηματογράφου, που είναι οργανικά ενταγμένο στο Φεστιβάλ Κινηματογράφου Θεσσαλονίκης, το Κέντρο Σύγχρονης Τέχνης, «κομμάτι» του Κρατικού Μουσείου Σύγχρονης Τέχνης και το Μουσείο Ναυταθλητισμού, που δημιούργησε το Ολυμπιακό Μουσείο. Το Μουσείο Ναυταθλητισμού που σύντομα θα μετεξελιχθεί σε Λιμενικό Μουσείο, ώστε να συμβάλει τόσο στην εξοικείωση των ανθρώπων με τον κόσμο της θάλασσας, όσο και στην ενίσχυση της μνήμης γύρω από το λιμάνι. Τελικός στόχος είναι να καταστεί η Α προβλήτα ένα διακεκριμένο σημείο στο κέντρο της πόλης. Ένα σημείο αναφοράς στη ζωή και τη καθημερινότητα της Θεσσαλονίκης.\n4 Α' 4 προβλήτα ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 Αξιοποίηση θαλάσσιου μετώπου Της Συραγώ Τσιάρα* Το Κρατικό Μουσείο και το Κέντρο Σύγχρονης Τέχνης Θεσσαλονίκης δραστηριοποιούνται μόνιμα, εδώ και δέκα χρόνια, στην Αποθήκη Β1, στην Α προβλήτα του λιμανιού. Στο πλαίσιο μεγάλων διοργανώσεων όπως η Μπιενάλε Σύγχρονης Τέχνης Θεσσαλονίκης έχουμε αξιοποιήσει μερικές ακόμη αποθήκες και τον υπαίθριο χώρο του λιμανιού. Ζώντας καθημερινά και παρακολουθώντας τις αλλαγές σ αυτό το χώρο, θεωρώ ότι η ανάπλαση της Α προβλήτας είναι απόλυτα επιτυχημένη στο βαθμό που διευκολύνει τη διέλευση των επισκεπτών, ενοποιεί τους διαφορετικούς χώρους και δημιουργεί σημεία ανάπαυλας και απόλαυσης της θέας προς τη θάλασσα, στοιχεία τόσο απαραίτητα και σπάνια στο κέντρο της πόλης. Ο σχεδιασμός έχει γίνει με ιδιαίτερα προσεκτικό, διακριτικό και ήπιο τρόπο. Μια σημαντική αλλαγή οφείλεται στην απομάκρυνση των αυτοκινήτων που σε συνδυασμό με τη δεντροφύτευση συνέβαλαν στο να «καθαρίσει» και να οριοθετηθεί καλύτερα το τοπίο. Όλες αυτές οι αλλαγές κινούνται στην κατεύθυνση της ανάδειξης του λιμανιού σ έναν τόπο αναψυχής και δημιουργικής αξιοποίησης του ελεύθερου χρόνου, ή έστω μιας σύντομης διαφυγής από την πίεση της καθημερινότητας. Αν συνυπολογίσουμε τα σημαντικά έργα διαμόρφωσης των πάρκων της Νέας Παραλίας, μπορούμε να αισθανόμαστε αισιόδοξοι ότι επιτέλους αναδεικνύουμε και αξιοποιούμε το μοναδικό προνόμιο του θαλάσσιου μετώπου της Θεσσαλονίκης. Ας ευχηθούμε τα χρόνια που έρχονται να υλοποιηθούν κι άλλες σχεδιαζόμενες αστικές παρεμβάσεις που θα βελτιώσουν την εικόνα και τις λειτουργίες της πόλης. Όσο για το λιμάνι, εύχομαι η ανάπλαση αυτή και το πετυχημένο Σαββατοκύριακο των εγκαινίων να αποτελέσουν το έναυσμα για ένα μόνιμο προγραμματισμό υπαίθριων καλλιτεχνικών δράσεων εφήμερου χαρακτήρα που θα εξασφαλίσουν μια διαρκή ζωντάνια και σύνδεση με τον κοινωνικό ιστό. Σημείο συνάντησης Η αναδιαμόρφωση και το πλήθος των αλλαγών που έγιναν στο πλαίσιο της ανάπλασης στην Α προβλήτα, ένα χώρο που συνδέεται άμεσα με τον πολιτισμό αφού είναι η έδρα μουσείων, προσφέρουν την ευκαιρία στον επισκέπτη να ξαναδεί αλλά και να «ξαναζήσει» την περιοχή του λιμανιού ως ένα νέο, διαχρονικό σημείο συνάντησης πολιτισμού. Το Μουσείο Φωτογραφίας, το μοναδικό κρατικό μουσείο για τη φωτογραφία στην Ελλάδα, έχοντας ως έδρα του από το 2001 την Αποθήκη Α στο λιμάνι, συμμετείχε με ιδιαίτερη χαρά στις Του Παναγιώτη Ιωακειμίδη* εκδηλώσεις για την ολοκλήρωση της ανάπλασης της Α προβλήτας. Με μια σειρά δράσεων τόσο μέσα στο χώρο του (φωτογράφηση παιδιών από τον Σπύρο Στάβερη, του οποίου η αναδρομική έκθεση «Ένας κόσμος χωρίς περιθώρια» παρουσιάζεται στο Μουσείο, εργαστήριο κυανοτυπίας, bazaar βιβλίων), όσο και στα φυλάκια εισόδου (οπτικοακουστικές προβολές και φωτογραφικά δρώμενα σε συνεργασία με το Φωτογραφικό Κέντρο Stereosis που περιελάμβαναν έκθεση φωτογραφίας με έργα των Άγγελου Ζυμάρα, Κοσμά Παυλίδη, Πασχάλη Τσεϊνέ, Ανδρέα Τσονίδη, Αντώνη Χατζηθεοδωρίδη και Camera obscura-experience με πραγματοποίηση εκπαιδευτικής δράσης για την ιστορία του φωτός από τους: Τατιάνα Φουντουκίδου, Γιάννη Ηλιόπουλο, Σωτήρη Παπαδόπουλο, Στέργιο Χριστοδουλίδη, Εμμανουήλ Παπαδόπουλο), το Μουσείο Φωτογραφίας Θεσσαλονίκης γιόρτασε στις 17 Δεκεμβρίου 2011 την ολοκλήρωση της ανάπλασης και την «επιστροφή» του λιμανιού στην πόλη. * Ο κ. Παναγιώτης Ιωακειμίδης είναι διευθυντής του Μουσείου Φωτογραφίας Θεσσαλονίκης * Η κ. Συραγώ Τσιάρα είναι προϊσταμένη του Κέντρου Σύγχρονης Τέχνης Θεσσαλονίκης Σπουδαία αλλαγή Η ανάπλαση του ΟΛΘ σηματοδοτεί μια σπουδαία αλλαγή στη φυσιογνωμία της Θεσσαλονίκης. Το Φεστιβάλ Κινηματογράφου και το Φεστιβάλ Ντοκιμαντέρ, άρρηκτα συνδεδεμένα με την πόλη, αναδεικνύουν σταθερά μέσα από τις πολύπλευρες δράσεις τους, αυτόν το δημόσιο χώρο κομβικής σημασίας για τη Θεσσαλονίκη. Ήδη, από τον περασμένο Νοέμβριο, στο πλαίσιο του 52ου ΦΚΘ, οι πολυάριθμοι επισκέπτες του θεσμού από την Ελλάδα και το εξωτερικό, έδωσαν γι ακόμη μια φορά δυναμικό «παρών» στο -αναδιαμορφωμένο πλέον- λιμάνι, απολαμβάνοντας τη νέα Του Δημήτρη Εϊπίδη* αισθητική και λειτουργικότητά του. Η Αποθήκη Γ -οργανωτικό κέντρο του Φεστιβάλ-, οι Αποθήκες 1 και Δ -χώροι των κινηματογραφικών προβολών-, καθώς και το Μουσείο Κινηματογράφου, αποτέλεσαν αγαπημένο σημείο συνάντησης και ανταλλαγής ιδεών και εμπειριών, μετουσιώνοντας το λιμάνι σε ένα ζωντανό κύτταρο του αστικού τοπίου, ανοιχτό σε όλους, έναν τόπο περιπάτου, αναψυχής και πολιτισμού, με άξονα την Έβδομη Τέχνη. * Ο Δημήτρης Εϊπίδης είναι διευθυντής του Φεστιβάλ Κινηματογράφου Θεσσαλονίκης Έργο πνοής και ανάπτυξης Η ανάπλαση της προβλήτας Α του Λιμένα Θεσσαλονίκης είναι ένα έργο πνοής και ανάπτυξης για την πόλη, αλλά και μια στρατηγική επιλογή επανασύνδεσης των πολιτών με το θαλάσσιο μέτωπο. Το λιμάνι αποκτά έναν επιπλέον ρόλο, πολυδιάστατο, προ(σ)καλώντας τους Θεσσαλονικείς, μικρούς και μεγάλους, να οικειοποιηθούν ένα χώρο που τους ανήκει. Φιλικός, φιλόξενος, πλούσιος πολιτιστικά, αποτελεί ένα έργο πνοής για το μέλλον. Η ενεργή συμμετοχή του Ολυμπιακού Μουσείου στις πολιτιστικές δραστηριότητες του Λιμένα Θεσσαλονίκης και κατ επέκταση στην εξέλιξη της πόλης αποτελεί μια τιμητική αναγνώριση του ρόλου και της σημασίας του μοναδικού αντίστοιχου μουσείου στα Βαλκάνια. Παράλληλα, αναδεικνύεται η δυναμική της πόλης μέσα από ευρείες συνεργασίες και συντονισμό δυνάμεων σε κοινούς Του Ιάκωβου Νικολή* στόχους και προοπτικές. Ευχόμαστε το έργο που συντελείται στο λιμάνι να αγκαλιαστεί από τους πολίτες και να αποτελέσει την απαρχή ανάπτυξης και ευημερίας ολόκληρης της πόλης και της ευρύτερης περιοχής της Βόρειας Ελλάδας. *Ο Ιάκωβος Νικολής είναι διευθύνων σύμβουλος του Ολυμπιακού Μουσείου\n5 Α' ΙΑΝΟΥΑΡΙΟΣ - ΦΕΒΡΟΥΑΡΙΟΣ προβλήτα Βραχίονας πολιτισμού Η ανάπλαση της Α προβλήτας, η απομάκρυνση των αυτοκινήτων και η δημιουργία μιας κυψέλης πολιτισμού, εκπαίδευσης και ψυχαγωγίας στο κέντρο της Θεσσαλονίκης Του Γιάννη Μπουτάρη Δημάρχου Θεσσαλονίκης Το λιμάνι ήταν πάντα για τη Θεσσαλονίκη χώρος συνυφασμένος με την ιστορία, την ανάπτυξη αλλά και την προοπτική της πόλης. Ο κοσμοπολίτικος χαρακτήρας της πόλης αναπτύχθηκε σε μεγάλο βαθμό εξαιτίας της εμπορικής δραστηριότητας του λιμανιού, που συνέδεε τα Βαλκάνια με τους θαλάσσιους δρόμους μεταφοράς των προϊόντων. Ο πολιτιστικός χαρακτήρας του λιμανιού αναδείχθηκε τα τελευταία χρόνια, ιδιαίτερα δε μετά το 1997, και απέκτησε ένα δυναμισμό που ανέδειξε την εξωστρέφειά του και προς την πόλη. Η εγκατάσταση των Μουσείων Φωτογραφίας και Κινηματογράφου στις αποθήκες της Α προβλήτας και του Κρατικού Μουσείου Σύγχρονης Τέχνης, αλλά και η μεταγενέστερη εγκατάσταση του Φεστιβάλ Κινηματογράφου στους χώρους αυτούς, τόσο με αίθουσες προβολών όσο και με την υποδοχή των καλλιτεχνών από όλο τον κόσμο κατέστησε την Α προβλήτα χώρο δράσεων πολιτισμού στη συνείδηση της πόλης. Τέλος, η χρήση της αποθήκης Γ για εκδηλώσεις όπως ο χάρτης των γεύσεων και η εγκατάσταση καφέ, μπαρ, ρεστοράν ενέταξε την Α προβλήτα στην καθημερινότητα της πόλης. Η πρόσφατη αναβάθμιση των υποδομών της Α προβλήτας προς την κατεύθυνση αυτή και το συμβολικό άνοιγμά της στην πόλη επισημοποίησε τη λειτουργία αυτή. Η Θεσσαλονίκη διαθέτει πλέον έναν ενοποιημένο και αισθητικά βελτιωμένο βραχίονα πολιτισμού που θα αποτελέσει, πιστεύω, σημαντικό χώρο δημιουργίας και έκφρασης, αλλά και αναψυχής για τους κατοίκους και τους επισκέπτες της πόλης. Προς την κατεύθυνση αυτή ο δήμος Θεσσαλονίκης και ο Οργανισμός Λιμένος Θεσσαλονίκης αποφάσισαν να εδραιώσουν ισχυρούς δεσμούς συνεργασίας και επικοινωνίας που θα καταστήσουν τους χώρους του λιμανιού μέρος της καθημερινότητας της πόλης, προορισμούς πολιτισμού, τουρισμού και αναψυχής. Η πραγματοποίηση της 15ης Biennale Νέων Καλλιτεχνών της Ευρώπης και της Μεσογείου, αλλά και του Φεστιβάλ Γαστρονομίας στους χώρους της Α προβλήτας που ακολούθησε, είναι τα πρώτα δείγματα της συνεργασίας αυτής. Επίσης, ο δήμος Θεσσαλονίκης θα συμμετέχει στη διοίκηση και στη διαχείριση του Ναυτικού και Λιμενικού Μουσείου Θεσσαλονίκης, το οποίο θα στεγαστεί σε χώρους του ΟΛΘ και το οποίο θα αναδείξει τη λιμενική και ναυτική ιστορία της πόλης. Το λιμάνι αναβαθμίζεται και με ιδιαίτερη χαρά χαιρετίζω τη νέα εποχή στην οποία εισέρχεται. Στη Θεσσαλονίκη το Ινστιτούτο Λιμενικής Κατάρτισης Ιδρύθηκε στη Θεσσαλονίκη το πρώτο Ινστιτούτο Λιμενικής Κατάρτισης της χώρας, που έχει ως αποστολή την παροχή πιστοποιημένης εκπαίδευσης στους εργαζόμενους της λιμενικής βιομηχανίας και της ναυτιλίας γενικότερα. Έδρα του «Εξάντα» -όπως είναι το διακριτικό όνομα του ινστιτούτου- είναι το λιμάνι της Θεσσαλονίκης, υπάρχει προοπτική ίδρυσης παραρτημάτων σε δύο ακόμη λιμάνια της Ελλάδας. Το διοικητικό συμβούλιο του Ινστιτούτου έχει ως πρόεδρο τον επικεφαλής της ΟΛΘ ΑΕ Στέλιο Αγγελούδη, ενώ τις υπόλοιπες θέσεις του συμβουλίου καταλαμβάνουν οι εξής: Αριστείδης Χαλάτσης (εκπρόσωπος του Οργανισμού Λιμένος Καβάλας), Χρήστος Σκεύας (διευθύνων σύμβουλος Οργανισμού Λιμένος Αλεξανδρούπολης), Γιώργος Τσικνάκης (πρόεδρος Οργανισμού Λιμένος Ηρακλείου), Γιάννης Πρίγκος (πρόεδρος Οργανισμού Λιμένος Βόλου), Γιώργος Καστελλάνος (εκτελεστικός διευθυντής Ένωσης Λιμένων Ελλάδος) και Γιώργος Γεωργακόπουλος (πρόεδρος Ομοσπονδίας Μονίμων Υπαλλήλων Λιμένων Ελλάδος). Στην πρώτη του συνεδρίαση το δ.σ. του «Εξάντα» συζήτησε τον προγραμματισμό δράσης και το επιχειρησιακό σχέδιο του ινστιτούτου για το έτος 2012, δηλαδή για τους πρώτους μήνες της λειτουργίας του. Συνεχής κατάρτιση Το ινστιτούτο έχει ως αντικείμενο την παροχή, στην Ελλάδα και στο εξωτερικό, πιστοποιημένης εκπαίδευσης πρωτίστως σε ειδικότητες που υποστηρίζουν τη λειτουργία και διαχείριση λιμένων, αλλά και γενικότερα σε ειδικότητες άμεσα ή έμμεσα συνδεδεμένες με τη λιμενική βιομηχανία και τη ναυτιλία. Γενικός στόχος είναι η ανάδειξη του «Εξάντα» σε παράγοντα διαμόρφωσης πολιτικής αρχικής και συνεχιζόμενης κατάρτισης. Μέτοχοι του Ινστιτούτου είναι η Ένωση Λιμένων Ελλάδος και η Ομοσπονδία Μονίμων Υπαλλήλων Λιμένων Ελλάδος και έδρα του είναι το λιμάνι της Θεσσαλονίκης. Εντός των επόμενων μηνών αναμένεται η διάθεση εκπαιδευτικών προγραμμάτων προς τους οργανισμούς λιμένος της χώρας. Τα εκπαιδευτικά προγράμματα θα προταθούν από την Επιστημονική Επιτροπή του Ινστιτούτου η οποία απαρτίζεται από στελέχη - εμπειρογνώμονες λιμένων και από μέλη Διδακτικού Επιστημονικού Προσωπικού των ΑΕΙ και θα έχουν εγκριθεί από το διοικητικό συμβούλιο της εταιρείας. Το Ινστιτούτο προγραμματίζει να πιστοποιηθεί μέχρι τον Ιούλιο του 2012 από το Εθνικό Κέντρο Πιστοποίησης Δομών Διά Βίου Μάθησης. Θα είναι φορέας, ο οποίος θα μπορεί να παρέχει πιστοποιημένη εκπαίδευση στους εργαζόμενους στη λιμενική βιομηχανία, κάτι το οποίο συμβαδίζει με τους σχεδιασμούς της Ευρωπαϊκής Ένωσης.\n6 6 Α' προβλήτα ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 Χιλιάδες κόσμου στη γιορτή Μεγάλη ήταν η ανταπόκριση του κόσμου στις εκδηλώσεις της 17ης Δεκεμβρίου για τα αποκαλυπτήρια της νέας Α προβλήτας Χιλιάδες Θεσσαλονικείς ανταποκρίθηκαν στο κάλεσμα του Οργανισμού Λιμένος και βρέθηκαν το Σάββατο 17 Δεκεμβρίου στην Α προβλήτα του λιμανιού, που γέμισε με εικόνες, μουσικές και δραστηριότητες για παιδιά. Οι εκδηλώσεις που διήρκεσαν έξι ώρες από τις 12 το μεσημέρι μέχρι τις 6 το απόγευμα- οργανώθηκαν με την ευκαιρία της ολοκλήρωσης της ανάπλασης της Α προβλήτας και σηματοδότησαν την «επιστροφή» του λιμανιού στην πόλη, ενός χώρου περιπάτου και αναψυχής δίπλα και πάνω στη θάλασσα, τον οποίο, πλέον, μπορούν να αξιοποιούν οι κάτοικοι και οι επισκέπτες της Θεσσαλονίκης. Κατά τη διάρκεια αυτού του εξαώρου οι χιλιάδες επισκέπτες της α προβλήτας και επιχειρήσεις της περιοχής με τις προσφορές τους συνέβαλαν στο να συγκεντρωθούν τρόφιμα, ρούχα, κουβέρτες, παιχνίδια και φάρμακα συνολικού βάρους τεσσάρων τόνων. Αυτό το υλικό προωθείται ήδη στους «Γιατρούς του κόσμου», στο δημοτικό βρεφοκομείο «Άγιος Στυλιανός» και στην κοινωνική οργάνωση στήριξης νέων «Άρσις», ώστε να διατεθεί σε όσους το έχουν ανάγκη. Στη γιορτή που οργάνωσε ο Οργανισμός Λιμένος Θεσσαλονίκης συνεργάστηκαν οι ακόλουθοι φορείς: Ο δήμος Θεσσαλονίκης συνέβαλε αφενός στο μουσικό πρόγραμμα, αφού έπαιξαν τόσο η φιλαρμονική στον υπαίθριο χώρο- όσο και η συμφωνική ορχήστρα του δήμου -στο εντευκτήριο. Επίσης, στελέχη των βρεφονηπιακών και παιδικών σταθμών του δήμου οργάνωσαν στο χώρο του εντευκτηρίου δράσεις για τα παιδιά. Στους χώρους της Α προβλήτας έπαιξαν σχήματα από το Κρατικό Ωδείο Θεσσαλονίκης, «γεμίζοντας» την ατμόσφαιρα με μουσικές εξαίσιες. Το Φεστιβάλ Κινηματογράφου συμμετείχε στη γιορτή παρέχοντας τη δυνατότητα στο κοινό να περιηγηθεί στο Μουσείο Κινηματογράφου Θεσσαλονίκης καθ όλη τη διάρκεια της ημέρας. Μάλιστα από τις 4 έως τις 6 το απόγευμα υπήρξε δωρεάν ξενάγηση. Επιπλέον, από τις 10 π.μ. μέχρι τις 4 μ.μ. προβλήθηκε οπτικό υλικό με στιγμιότυπα από την ιστορία του Φεστιβάλ Κινηματογράφου Θεσσαλονίκης. Το Μουσείο Φωτογραφίας για τις 17 Δεκεμβρίου οργάνωσε ειδική δράση - happening με το φωτογράφο Σπύρο Στάβερη και τίτλο «Γύρω γύρω όλοι και στη μέση ;». Ο Σπύρος Στάβερης φωτογράφισε για ένα δίωρο όσα παιδιά ενδιαφέρθηκαν σε έναν ειδικό χώρο - στούντιο μέσα στο Μουσείο. Παράλληλα, το Μουσείο οργάνωσε για εκείνη την ημέρα εκθέσεις φωτογραφιών με θέμα το λιμάνι της Θεσσαλονίκης. Το Κρατικό Μουσείο Σύγχρονης Τέχνης υποδέχθηκε τους επισκέπτες εκείνου του Σαββάτου στο Κέντρο Σύγχρονης Τέχνης Θεσσαλονίκης, που βρίσκεται στην Α προβλήτα. Με αφορμή το ότι η γιορτή του λιμανιού συνέπεσε με το τελευταίο Σαββατοκύριακο της 3ης Μπιενάλε Σύγχρονης Τέχνης Θεσσαλονίκης πραγματοποιήθηκαν τρεις ξεναγήσεις στο ΚΣΤΘ και στην έκθεση που φιλοξενείτο εκεί (12, 3 μ.μ., 5 μ.μ.), μέρος του κεντρικού προγράμματος με τίτλο «Ο Γκρεμός και το Ρέμα». Επιπλέον διανεμήθηκε ο κατάλογος από το 3ο Διεθνές Εργαστήριο Νέων Καλλιτεχνών με τίτλο «Domino», που πραγματοποιήθηκε στο πλαίσιο του παράλληλου προγράμματος της 3ης Μπιενάλε. Το Ολυμπιακό Μουσείο από τη 1 μ.μ. έως τις 5 μ.μ. οργάνωσε στο χώρο του αντλιοστασίου, όπου και παρουσιάζεται η έκθεση ναυταθλητισμού δράσεις για παιδιά ηλικίας 5 έως 12 ετών υπό τον θεματικό τίτλο «Στολίζω το καραβάκι»: Στο πλαίσιο αυτό υπήρξαν ξεναγήσεις στην έκθεση ναυταθλητισμού, κατασκευές ναυτικών κόμπων και ατομικού σκάφους παιχνιδιού (για παιδιά 5 7 ετών) και δραστηριότητες με θέμα τον ναυταθλητισμό και τις επιστήμες (φυσική) που διέπουν τη ναυσιπλοΐα και τους αγώνες ταχύτητας (για παιδιά 8 έως 12 ετών). Η ΕΡΤ 3 συνέβαλε με την επικοινωνιακή της χορηγία, τη δημιουργία και την προβολή και μετάδοση τηλεοπτικού και ραδιοφωνικού σποτ. Επίσης, στη γιορτή συμμετείχε εθελοντικά η ομάδα «Parallaxi», που στην αποθήκη Δ συγκέντρωσε τρόφιμα, φάρμακα, παιχνίδια, παιδικά βιβλία και άλλα είδη πρώτης ανάγκης, ενώ παράλληλα οργάνωσε δράσεις για παιδιά.\n7 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 ΟΛΘ /2012 Μεγάλη αύξηση κερδών Το διάστημα Ιανουάριος - Οκτώβριος 2011 η συνολική διακίνηση εμπορευμάτων από το λιμάνι της Θεσσαλονίκης εμφανίστηκε μειωμένη κατά 21,75%. Αυτό οφείλεται στη μείωση της διακίνησης από τις ιδιωτικές εγκαταστάσεις (διακίνηση τσιμέντου και υγρών καυσίμων), κάτι που αντικατοπτρίζει την κρίση στην ελληνική οικονομία και την ύφεση στην αγορά. Σε ό,τι αφορά την ΟΛΘ Α.Ε., η διακίνηση στην περιοχή ευθύνης της μειώθηκε κατά 6,37%. Εντυπωσιακή όμως είναι η αύξηση στην διακίνηση εμπορευματοκιβωτίων, όπου το δεκάμηνο έκλεισε με αύξηση 10,37% (σε TEU). Αυξημένος κατά 2,51% ήταν και ο αριθμός των πλοίων που προσέγγισαν τα κρηπιδώματα της ΟΛΘ Α.Ε., ενώ η διακίνηση επιβατών μειώθηκε κατά 36,75% συνεχίζοντας την πτωτική πορεία των τελευταίων ετών λόγω της μείωσης των ακτοπλοϊκών δρομολογίων. Αναφορικά με τα χρηματοοικονομικά στοιχεία του οργανισμού, στο εννεάμηνο Ιανουάριος-Σεπτέμβριος 2011 τα έσοδα αυξήθηκαν κατά 2,7% και διαμορφώθηκαν στα 37,103 εκατομμύρια. Αλματώδης ήταν η αύξηση των μικτών κερδών, 41,28%, ενώ τα αποτελέσματα μετά φόρων ανήλθαν στα παρουσιάζοντας αύξηση 146,82%. Αύξηση 5% Για το 2012 η διοίκηση στοχεύει στην αύξηση της διακίνησης χύδην και γενικού φορτίου κατά 5% και στην περαιτέρω αύξηση της διακίνησης εμπορευματοκιβωτίων κατά 6%. Η κίνηση επιβατών ακτοπλοΐας θα κυμανθεί στα ίδια επίπεδα με του 2011 καθώς δεν αναμένεται νέα μείωση των ακτοπλοϊκών δρομολογίων, ενώ για τους επιβάτες κρουαζιέρας αναμένεται αύξηση κατά 10% και αύξηση 20% στις προσεγγίσεις κρουαζιερόπλοιων. Η κερδοφορία της εταιρίας θα συνεχιστεί και το 2012, και θα ενισχυθεί περαιτέρω μέσω της αναμενόμενης αύξησης των εσόδων κατά 4% και της περαιτέρω μείωσης του λειτουργικού κόστους.\n8 8 ΟΛΘ 2011/2012 ΑΝΩΔΟΜΕΣ Πλούσιες παρεμβάσεις ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 ΠΕΡΙΒΑΛΛΟΝ 10 μέτρα για «πράσινο λιμάνι» Ιδιαίτερα σημαντικές ήταν τον περασμένο χρόνο οι παρεμβάσεις της διοίκησης της ΟΛΘ στο επίπεδο των ανωδομών του λιμανιού της Θεσσαλονίκης, ενώ και για το 2012 το πρόγραμμα είναι εξαιρετικά πλούσιο. Ανωδομές (2011) Ολοκληρώθηκε η αποστρατικοποίηση του πρώτου προβλήτα με την απομάκρυνση των υπηρεσιών του Κεντρικού Λιμεναρχείου Θεσσαλονίκης από τους χώρους του. Η ΟΛΘ Α.Ε. με δικά της έξοδα ανέλαβε την ανακαίνιση του νέου χώρου στέγασης των υπηρεσιών του ΚΛΘ αλλά και τη μετεγκατάστασή τους. Ολοκληρώθηκε η σύνδεση των κτιρίων του Α προβλήτα με το δίκτυο φυσικού αερίου, μειώνοντας την κατανάλωση στερεών καυσίμων και την εξοικονόμηση σημαντικών χρηματικών πόρων. Κατεδαφίστηκαν παλαιά κτίρια εντός της λιμενικής ζώνης τα οποία δεν χρησιμοποιούνταν και αποτελούσαν συνεχή κίνδυνο για την ασφάλεια των εργαζομένων εντός του λιμένα. Επιπρόσθετα δημιουργήθηκαν νέοι χώροι προς εκμετάλλευση. Ολοκληρώθηκε η αποκατάσταση του σιδηροδρομικού δικτύου του λιμένα ώστε να μειωθούν οι καταπονήσεις των αμαξοστοιχιών αλλά και ο κίνδυνος ατυχημάτων. Ολοκληρώθηκε η σήμανση του οδικού δικτύου του λιμένα. Μπήκε τάξη στην άναρχη κυκλοφορία οχημάτων και βελτιώθηκαν οι συνθήκες ασφάλειας στην εργασία. Ολοκληρώθηκε η κατασκευή νέου χώρου στάθμευσης φορτηγών στον 6ο προβλήτα μειώνοντας σε μεγάλο βαθμό το κυκλοφοριακό πρόβλημα και την ανεξέλεγκτη στάθμευση. Προγραμματισμός Παραχώρηση κτιρίου επιβατικού σταθμού από το υπουργείο Οικονομικών στον ΟΛΘ και έναρξη εργασιών ανακαίνισης. Το κτίριο του επιβατικού λιμένα χρήζει άμεσης ανάγκης επισκευών. 2. Αποθήκη ΠΑΕΓΑ ανακατασκευή και δημιουργία συγκροτήματος γραφείων. 3. Εγκατάσταση φωτοβολταϊκών στις στέγες κτιρίων εντός της λιμενικής ζώνης. Στόχος η κάλυψη ενός σημαντικού ποσοστού των ενεργειακών αναγκών του λιμένα να προέρχεται από ανανεώσιμες πηγές ενέργειες, μειώνοντας έτσι το περιβαλλοντικό του αποτύπωμα και εξοικονομώντας παράλληλα χρηματικούς πόρους. 4. Μετεγκατάσταση συνεργείων οργανισμού σε νέο κτίριο εντός του πρώτου εξαμήνου του Η χρήση του νέου χώρου θα μειώσει τις μετακινήσεις και κατά συνέπεια το κόστος καυσίμων, θα απομακρύνει τη συγκεκριμένη δραστηριότητα από τον δεύτερο προβλήτα που είναι προσβάσιμος από το κοινό και θα παρέχει καλύτερες συνθήκες εργασίας. 5. Εγκατάσταση νέου εξοπλισμού ψύξης-θέρμανσης στα κτίρια του Α προβλήτα. Το έργο θα ολοκληρωθεί εντός του Ιανουαρίου. 6. Διαχωρισμός συμβατικού λιμένα σε δύο τερματικούς και εξειδίκευση κρηπιδωμάτων ανά κατηγορία φορτίων. Επιτυγχάνεται καλύτερη λειτουργία του λιμένα, αύξηση της αποδοτικότητας και μείωση των περιβαλλοντικών επιπτώσεων. Αισθητή είναι η βελτίωση της περιβαλλοντικής λειτουργίας του λιμένος το τελευταίο διάστημα. Το 2011 η διοίκηση της ΟΛΘ προχώρησε σε συγκεκριμένες πρωτοβουλίες, στη βάση ενός προγράμματος που θα συνεχιστεί και το Περιβάλλον (2011) Ανακοινώθηκαν δέκα μέτρα περιβαλλοντικής πολιτικής από την ΟΛΘ Α.Ε. με στόχο τη μείωση των παραγόμενων ρύπων και τη γενικότερη προστασία του περιβάλλοντος. Ήδη τα έξι από αυτά έχουν εφαρμοστεί. Στο λιμάνι φυτεύτηκαν πάνω από δέντρα ενισχύοντας την περιβαλλοντική οχύρωση. Ολοκληρώθηκε η έκδοση εντύπου με στόχο την ενημέρωση του κοινού για τα αποτελέσματα του προγράμματος ανακύκλωσης της ΟΛΘ αλλά και τα μέτρα περιβαλλοντικής πολιτικής στους χώρους εργασίας. Η ΟΛΘ Α.Ε. είναι το μοναδικό λιμάνι που εξέδωσε απολογιστική έκθεση του ολοκληρωμένου προγράμματος ανακύκλωσης που εφαρμόζει. Ανανεώθηκε η πιστοποίηση του λιμένα κατά PERS από τον Ευρωπαϊκό Οργανισμό Λιμένων. Η ΟΛΘ Α.Ε. είναι ένα από τα δώδεκα μόλις ευρωπαϊκά λιμάνια που κατέχουν το συγκεκριμένο πιστοποιητικό. Αντιμετωπίστηκε με επιτυχία το πρόβλημα της σκόνης από την διακίνηση χύδην φορτίων, μέσω της προμήθειας του κατάλληλου μηχανολογικού εξοπλισμού (σάρωθρα, υδροφόρες κ.λπ.). Προγραμματισμός Έναρξη προγράμματος αντιστάθμισης παραγόμενων ρύπων. Σε συνεργασία με την τοπική αυτοδιοίκηση η ΟΛΘ Α.Ε. θα προχωρήσει σε δενδροφυτεύσεις περιοχών ώστε να αντισταθμίσει μέρος των παραγόμενων ρύπων από τη λειτουργία του λιμένα. 2. Εφαρμογή προγράμματος Ship Emission Index. Σε συνεργασία με το λιμάνι του Ρότερνταμ και την Παγκόσμια Ένωση Λιμένων η ΟΛΘ φιλοδοξεί το λιμάνι της Θεσσαλονίκης να είναι το μοναδικό στη Μεσόγειο το οποίο θα εφαρμόσει το συγκεκριμένο σύστημα παροχής εκπτώσεων με βάση το πόσο φιλικά προς το περιβάλλον είναι τα πλοία που καταπλέουν στις προβλήτες του. 3. Εγκατάσταση σημείου ολοκληρωμένης ανακύκλωσης μεταξύ Α και Β προβλήτας.\n9 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 ΟΛΘ /2012 Αύξηση αποδοτικότητας ΛΙΜΕΝΙΚΕΣ ΥΠΟΔΟΜΕΣ Το 2011 η διοίκηση της ΟΛΘ ΑΕ ολοκλήρωσε μία σειρά σημαντικών έργων υποδομής τα οποία αύξησαν τη λειτουργική αποδοτικότητα του λιμένα και πλέον επιτρέπουν την παροχή ποιοτικότερων λιμενικών υπηρεσιών στους χρήστες. Επίσης προγραμματίζει για το 2012 νέες πρόσθετες παρεμβάσεις με τον ίδιο στόχο. Λιμενικές υποδομές (2011) Ολοκληρώθηκε η ήπια ανάπλαση του πρώτου προβλήτα, ένα έργο που επανασυνδέει το λιμάνι με τον φυσικό του χώρο, τον αστικό ιστό. Ήδη ο πρώτος προβλήτας αποτελεί ένα χώρο αναψυχής και περιπάτου, μοναδικό στην Ελλάδα, δίνοντας την δυνατότητα προσέλκυσης επισκεπτών στους χώρους του λιμένα αλλά και αύξησης της αξίας της ακίνητης περιουσίας του ΟΛΘ. Ήδη μελετώνται τρόποι εκμετάλλευσης των ακινήτων του πρώτου προβλήτα για την αύξηση των εσόδων του οργανισμού. Ολοκληρώθηκε η επέκταση της Ελεύθερης Ζώνης κατά 75 στρέμματα και η διαμόρφωσή της ώστε να εξυπηρετεί την διακίνηση φορτίων. Η επέκταση της ΕΖ του λιμένα προσθέτει νέα εκμεταλλεύσιμη επιφάνεια στο λιμάνι, προσφέρει καλύτερη εξυπηρέτηση στα transit φορτία, ενώ συγκεντρώνει τα πιο ρυπογόνα σε μεγαλύτερη απόσταση από την πόλη επ ωφελεία των κατοίκων. Ολοκληρώθηκε η διαμόρφωση νέου χώρου στον Σταθμό Εμπορευματοκιβωτίων για την διαχείριση κενών και έμφορτων προς εξαγωγή εμπορευματοκιβωτίων. Χάρη σε αυτό το έργο η διακίνηση εμπορευματοκιβωτίων από τους χώρους του λιμένα γίνεται ταχύτερα αυξάνοντας την λειτουργική αποδοτικότητα του σταθμού και την προσλαμβανόμενη, από τους χρήστες, ωφέλεια. Ολοκληρώθηκε η δημιουργία χώρων αποθήκευσης εμπορευματοκιβωτίωνψυγείων και η ανάπτυξη των κατάλληλων υποδομών. Πλέον τα εμπορευματοκιβώτια αυτού του είδους διαθέτουν ξεχωριστό χώρο αποθήκευσης ο οποίος παρέχει όλες εκείνες τις διευκολύνσεις για τη σωστή και εύρυθμη παροχή ψύξης στα εμπορεύματα. Ολοκληρώθηκε ο διαγωνισμός και η επιλογή αναδόχου για την επέκταση του κρηπιδώματος 26-Σταθμός Εμπορευματοκιβωτίων, ένα απαραίτητο έργο για την αναπτυξιακή πορεία του λιμένα. Ήδη ο φάκελος βρίσκεται στο Ελεγκτικό Συνέδριο και αναμένεται η τελική έγκριση. Ολοκληρώθηκε το πρώτο στάδιο του διαγωνισμού για την επιλογή αναδόχου για την κατασκευή και λειτουργία μαρίνας 200 σκαφών στον πρώτο προβλήτα. Ήδη στην φάση εκδήλωσης ενδιαφέροντος προσήλθαν τρεις εταιρίες και βρίσκεται σε εξέλιξη η δεύτερη φάση του διαγωνισμού για την επιλογή της καταλληλότερης. Το έργο θα προσδώσει σημαντικά έσοδα στο λιμάνι και θα διαφοροποιήσει το παραγόμενο λιμενικό προϊόν, ενώ θα συνεισφέρει καθοριστικά στην αύξηση της τουριστικής κίνησης στην πόλη και κατ επέκταση στην αύξηση των εσόδων για τις τοπικές επιχειρήσεις. Προγραμματισμός Εγκατάσταση αναδόχου για την επέκταση του Σταθμού Εμπορευματοκιβωτίων εντός του πρώτου τριμήνου του Εγκατάσταση αναδόχου για την κατασκευή της μαρίνας εντός του πρώτου εξαμήνου του Επέκταση κρηπιδώματος 24 ώστε να είναι δυνατή η εξυπηρέτηση πλοίων άνω των DWT. Ήδη έχει εγκριθεί η προμελέτη για το συγκεκριμένο έργο και αναμένεται εντός του 2012 να προκηρυχθεί η δημοπράτησή του. Η επέκταση του κρηπιδώματος 24 θα προσδώσει ανταγωνιστικό πλεονέκτημα έναντι των άμεσων ανταγωνιστών του ΟΛΘ καθώς θα αυξήσει το μήκος των διαθέσιμων κρηπιδωμάτων, ενώ θα παρέχει και μεγαλύτερα βυθίσματα (μέχρι 16 μέτρα). 4. Είναι σε εξέλιξη ο διαγωνισμός για την παραχώρηση μέρους του τέταρτου προβλήτα για την δημιουργία σύγχρονων εγκαταστάσεων διακίνησης ΣΙΛΟ. Ο σχεδιασμός προβλέπει την πραγματοποίηση επενδύσεων ύψους και την παραχώρηση χρήσης του χώρου σε ιδιωτική εταιρία έναντι ετήσιου μισθώματος. 5. Ολοκλήρωση διαγωνισμού για την δημιουργία ναυπηγοεπισκευαστικής ζώνης. Πρόκειται για ένα έργο που θα δώσει νέα δυναμική στο λιμάνι της Θεσσαλονίκης. Έως σήμερα δεν υφίσταται κάποια αξιόλογη ναυπηγοεπισκευαστική μονάδα στη Βόρεια Ελλάδα. Η λειτουργία της ΝΑΥ.ΖΩ. θα αυξήσει την ελκυστικότητα του λιμένα και θα διαφοροποιήσει το λιμενικό προϊόν. 6. Έναρξη διεθνούς διαγωνισμού για την δημιουργία logistic center εντός του λιμένα για γενικό και μοναδοποιημένο φορτίο. Στόχος της διοίκησης είναι η δημιουργία ενός σύγχρονου logistic center σε έκταση 230 στρεμμάτων στην βάση του έκτου προβλήτα για την διακίνηση γενικών και μοναδοποιημένων φορτίων και την παροχή υπηρεσιών επανασυσκευασίας. 7. Προώθηση της σύνδεσης του λιμένα με την Εγνατία οδό. Η κατασκευή ενός μικρού τμήματος (800 μέτρα) που απομένει για την άμεση σύνδεση του λιμένα με την Εγνατία οδό θα προσδώσει σημαντικά οφέλη στο λιμάνι καθώς θα συμβάλει στην ταχύτερη μεταφορά των φορτίων από και προς την ενδοχώρα. 8. Επέκταση κρηπιδωμάτων 4-8, 10 μέτρα προς την θάλασσα με σκοπό την δημιουργία χερσαίας ζώνης έμπροσθεν επιβατικού σταθμού και επίτευξης επιχειρησιακού βυθίσματος στα 10 μέτρα. Το έργο αυτό είναι στο στάδιο του σχεδιασμού και ήδη έχει ολοκληρωθεί η προμελέτη σκοπιμότητας. Η επέκταση του κρηπιδώματος θα δώσει την δυνατότητα εξοπλισμού του τερματικού σταθμού με νέες ανωδομές εξυπηρέτησης των επιβατών αλλά το πιο σημαντικό είναι η δυνατότητα εξυπηρέτησης πολύ μεγάλων κρουαζιεροπλοίων.\n10 10 ΟΛΘ 2011/2012 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 ΜΗΧΑΝΟΛΟΓΙΚΟΣ ΕΞΟΠΛΙΣΜΟΣ Ενίσχυση, συντήρηση, αναδιάταξη Η διοίκηση της ΟΛΘ ΑΕ το 2011 έδωσε ιδιαίτερη σημασία τόσο στην ενίσχυση του μηχανολογικού εξοπλισμού, όσο και στη συντήρηση του υφιστάμενου, ώστε να ανταποκριθεί στις ανάγκες που υπάρχουν. Για το 2012 το βάρος στο συγκεκριμένο πεδίο θα «πέσει» στην αναδιάταξη των μηχανημάτων επ ωφελεία του λιμενικού έργου. Μηχανολογικός εξοπλισμός (2011) Ολοκληρώθηκε η προμήθεια νέου μηχανολογικού εξοπλισμού ύψους Στις προμήθειες περιλαμβάνονταν και η αγορά ενός νέου αυτοκινούμενου γερανού ανυψωτικής ικανότητας 100 τόνων και ενός νέου οχήματος στοιβασίας containers. Ολοκληρώθηκε ένα εκτεταμένο πρόγραμμα ανακατασκευής και συντήρησης των γερανών του λιμένα, γεγονός που μείωσε την συχνότητα βλαβών και αύξησε την παραγωγικότητά τους. Ολοκληρώθηκε η πλήρης καταγραφή των μηχανολογικών μέσων του οργανισμού, των δυνατοτήτων τους και της διαθεσιμότητάς τους. Επιπρόσθετα καταρτίστηκε μηνιαίο πρόγραμμα συντήρησης με στόχο να υπάρχουν πάντοτε διαθέσιμα τα απαραίτητα για την λειτουργία του λιμένα μηχανολογικά μέσα. Ολοκληρώθηκε η πρώτη φάση της ανανέωσης του στόλου οχημάτων της ΟΛΘ Α.Ε. με υβριδικά οχήματα, μειώνοντας την ρύπανση του περιβάλλοντος. Προγραμματισμός Καταγραφή αναγκών από διευθύνσεις για νέο μηχανολογικό εξοπλισμό. Ήδη είναι σε εξέλιξη ο διαγωνισμός για την προμήθεια δύο νέων ηλεκτροκίνητων γερανών επί σιδηροτροχιών. Στόχος μας εντός του 2012 να ξεκινήσει ένα επενδυτικό πρόγραμμα για την αντικατάσταση των παλαιών φορτοεκφορτωτικών μηχανημάτων με νέα σύγχρονης τεχνολογίας, μεγαλύτερης αποδοτικότητας και μικρότερης κατανάλωσης. 2. Αναδιάταξη μηχανολογικού εξοπλισμού στον τερματικό σταθμό χύδην και γενικού φορτίου. Η αναδιάταξη των φορτοεκφορτωτικών μέσων θα δώσει την δυνατότητα χρησιμοποίησης περισσότερων κρηπιδωμάτων (τα οποία τώρα δεν προτιμώνται λόγω ύπαρξης γερανών μικρής απόδοσης) και την παροχή ενιαίων ποιοτικά υπηρεσιών φορτοεκφόρτωσης στους χρήστες του λιμένα. 3. Απομάκρυνση των ναυπηγημάτων που βρίσκονται ημιβυθισμένα στην θαλάσσια ζώνη του λιμένα και αποτελούν σημαντικό κίνδυνο για την ναυσιπλοΐα και το περιβάλλον. Ήδη έχει ολοκληρωθεί ο διαγωνισμός και αναμένεται η έγκριση από το υπουργείο Ανάπτυξης, Ανταγωνιστικότητας και Ναυτιλίας για την απομάκρυνσή τους. ΚΡΟΥΑΖΙΕΡΑ Μάρκετινγκ για την πόλη Ένας από τους βασικούς στόχους της διοίκησης της ΟΛΘ ΑΕ τα τελευταία χρόνια είναι η άνοδος του τουριστικού ρεύματος της κρουαζιέρας προς τη Θεσσαλονίκη, προς όφελος της αγοράς της. Οι κινήσεις που έγιναν το 2011 ήταν πολλές, τα αποτελέσματα ορατά, ενώ πολλά προγραμματίζονται και για το Κρουαζιέρα (2011) Ολοκληρώθηκε το πρώτο στάδιο του επιχειρησιακού σχεδίου μάρκετινγκ του λιμένα προς τις εταιρίες κρουαζιέρας. Η ΟΛΘ Α.Ε. συμμετείχε στην σημαντικότερη έκθεση του κλάδου παγκοσμίως, ενώ ήταν παρούσα σε πάνω από πέντε εκδηλώσεις και συνέδρια του χώρου. Πραγματοποιήθηκαν επίσης τακτικές συναντήσεις με εκπροσώπους εταιριών κρουαζιέρας για την προώθηση του λιμένα και της πόλης της Θεσσαλονίκης. Δημιουργήθηκε νέα εταιρική ταυτότητα αναφορικά με την κρουαζιέρα η οποία συνοδεύτηκε από την έκδοση νέων προωθητικών εντύπων στην αγγλική γλώσσα. Τα πρώτα αποτελέσματα είναι ιδιαιτέρως θετικά, καθώς το 2011 σημειώθηκε αύξηση 30% στις αφίξεις επιβατών κρουαζιέρας εξωτερικού. Επίσης η ΟΛΘ ΑΕ έγινε μέλος στην Ένωση Λιμένων Κρουαζιέρας (MEDCRUISE) διευρύνοντας έτσι τις προοπτικές συνεργασιών με εταιρίες και λιμένες κρουαζιέρας. Προγραμματισμός Εντός των επόμενων 2-3 μηνών θα είναι δυνατό το κλείσιμο μίας συμφωνίας με εταιρία κρουαζιέρας. Ήδη οι συζητήσεις είναι προχωρημένες και η εταιρία έχει συμπεριλάβει τη Θεσσαλονίκη στα τρία υποψήφια λιμάνια για αλλαγή επιβατών από τα πλοία της εταιρίας. 2. Μελέτη για τις οικονομικές επιπτώσεις της κρουαζιέρας ώστε να αναδειχθεί περισσότερο ο ρόλος της για την τοπική οικονομία και κοινωνία. 3. Εκπτωτικά πακέτα να συμπεριληφθούν στο επίσημο τιμολόγιο της εταιρίας. Στόχος η αύξηση της ελκυστικότητας της Θεσσαλονίκης ως προορισμού. 4. Διοργάνωση συνεδρίου με θέμα την κρουαζιέρα και τα οφέλη της στις τοπικές κοινωνίες. 5. Συμμετοχή σε 1-2 διεθνώς αναγνωρισμένες εκθέσεις του χώρου. 6. Συνέχιση επαφών με στελέχη εταιριών κρουαζιέρας.\n11 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 ΟΛΘ /2012 Αύξηση παραγωγικότητας ΛΕΙΤΟΥΡΓΙΚΑ ΘΕΜΑΤΑ Έντονη ήταν η δραστηριότητα της ΟΛΘ ΑΕ το 2011 σε ζητήματα εσωτερικής λειτουργίας της εταιρίας και του λιμένος, κάτι που ήδη αποδίδει σαφή αποτελέσματα στην παραγωγικότητα της εταιρίας. Αλλά και για τη φετινή χρονιά τα σχέδια της διοίκησης είναι πολλά. Λειτουργικά θέματα (2011) Ολοκληρώθηκε ο διαγωνισμός για την προμήθεια και εγκατάσταση συστήματος επιχειρησιακής ευφυΐας (ERP). Ολοκληρώθηκε η μηχανογράφηση στο συμβατικό λιμάνι και από 1/1/2012 η λειτουργία της αρμόδιας διεύθυνσης υποστηρίζεται ηλεκτρονικά. Ολοκληρώθηκε ο νέος Κανονισμός Εσωτερικής Οργάνωσης και Λειτουργίας του ΟΛΘ. Με τον νέο ΚΕΟΛ υπάρχει διακριτική περιγραφή θέσεων εργασίας, νέο οργανόγραμμα και δομή λειτουργίας που επιτρέπει την αύξηση της αποδοτικότητας των υπηρεσιών της ΟΛΘ και την οργάνωση και διοίκηση της εταιρίας με βάση σύγχρονα οργανωτικά συστήματα. Ολοκληρώθηκε η δημιουργία και τέθηκε σε ισχύ το νέο σύστημα αξιολόγησης του ανθρώπινου δυναμικού της εταιρίας. Ολοκληρώθηκε ο διαγωνισμός για την πρόσληψη συμβούλου για την δημιουργία του master plan και του business plan του οργανισμού. Οι μελέτες θα δώσουν τη δυνατότητα στην διοίκηση ΣΧΕΣΕΙΣ ΜΕ ΤΗΝ ΠΟΛΗ να διερευνήσει τους προσφορότερους τρόπους εκμετάλλευσης των λιμενικών υποδομών, ανωδομών και της ακίνητης περιουσίας. Ολοκληρώθηκε και τέθηκε σε λειτουργία το σύστημα διεξαγωγής ηλεκτρονικών διαγωνισμών και η δημιουργία μητρώου προμηθευτών της ΟΛΘ Α.Ε. Με τον τρόπο αυτό εξοικονομείται χρόνος και κεφάλαια κατά την διεξαγωγή των διαγωνισμών ενώ παράλληλα προωθείται η διαφάνεια. Ολοκλήρωση και λειτουργία προγράμματος ελέγχου δαπανών και εκτέλεσης προϋπολογισμού σε πραγματικό χρόνο, που επιτρέπει την οικονομικά ορθολογική διοίκηση της εταιρείας. Επιλύθηκαν τα τελωνειακά ζητήματα και πλέον έχουν προστεθεί πρόσθετες βάρδιες τα απογεύματα και τα Σαββατοκύριακα, εξυπηρετώντας καλύτερα τους χρήστες του λιμένα. Ολοκληρώθηκε η μελέτη της κοστολόγησης των λιμενικών υπηρεσιών προκειμένου να είναι δυνατή η τιμολόγηση των λιμενικών υπηρεσιών με τέτοιο τρόπο ώστε να μην είναι ζημιογόνες για την εταιρία. Ολοκληρώθηκε η αναδιάρθρωση των ομοχειριών στις βάρδιες τόσο στο συμβατικό λιμάνι όσο και στο ΣΕΜΠΟ. Ως άμεσο αποτέλεσμα ήταν η αύξηση της διαθεσιμότητας προσωπικού και η μείωση του κόστους λειτουργίας με την τήρηση της ίδιας ποιότητας παρεχόμενων υπηρεσιών. Τέθηκε σε λειτουργία η ηλεκτρονική πύλη επικοινωνίας των χρηστών του λιμένα με την εταιρία, μειώνοντας τον χρόνο απόκρισης στα αιτήματά τους. Ολοκληρώθηκε η εκπόνηση της Μελέτης Περιβαλλοντικών Επιπτώσεων για το σύνολο της λιμενικής εγκατάστασης. Ο φάκελος βρίσκεται ήδη στο ΥΠΕΚΑ και αναμένεται η έγκριση της μελέτης εντός του πρώτου τριμήνου του Η εφαρμογή της ΜΠΕ θα συμβάλει στην καλύτερη (περιβαλλοντικά) λειτουργία του λιμένα προς όφελος της κοινωνίας. Εντός του 2011 πραγματοποιήθηκε μία σειρά εκπαιδευτικών προγραμμάτων για το προσωπικό γεγονός που συνέβαλε στην αύξηση της παραγωγικότητάς του και στην πιστή τήρηση των κανόνων υγιεινής και ασφάλειας στην εργασία. Προγραμματισμός Εγκατάσταση αναδόχου εταιρίας παροχής υπηρεσιών φύλαξης με στόχο την εφαρμογή του ISPS Code. 2. Πιστοποίηση της ΟΛΘ Α.Ε. κατά ISO περιβαλλοντικής διαχείρισης. Απαραίτητη προϋπόθεση είναι η έγκριση της ΜΠΕ. Στην κορυφή της Ευρώπης 3. Παραχώρηση Σ.ΕΜΠΟ. σε συνδυασμό με τις προτάσεις του βασικού μετόχου. 4. Παραχώρηση υφιστάμενου τερματικού σταθμού κρουαζιέρας. 5. Πρόσκληση εκδήλωσης ενδιαφέροντος για παραχώρηση-εκμετάλλευση του κρηπιδώματος 10 (2ος προβλήτας) και χερσαίου χώρου για δημιουργία νέου τερματικού σταθμού κρουαζιέρας. 6. Δημιουργία ασύρματου δικτύου δωρεάν πρόσβασης στο ίντερνετ. 7. Κατασκευή νέας ιστοσελίδας της ΟΛΘ Α.Ε. 8. Δημιουργία νέου εταιρικού εντύπου το οποίο θα ενσωματώνει όλες τις νέες επενδύσεις που ολοκληρώθηκαν ή έχουν δρομολογηθεί στο λιμένα Θεσσαλονίκης. 9. Υποβολή πρότασης για το βραβείο της ESPO. Για το 2012 το θέμα του βραβείου είναι η προσέλκυση νέων για να εργαστούν στο λιμάνι αλλά και η προσέλκυση παιδιών στο λιμάνι. Καλό θα είναι να οργανωθούν εξειδικευμένες δράσεις προς αυτή την κατεύθυνση. Στο πεδίο των σχέσεων του λιμανιού με την πόλη η Θεσσαλονίκη βρέθηκε το 2011 στην κορυφή της Ευρώπης, αφού κατέλαβε τη δεύτερη θέση στο σχετικό διαγωνισμό του Ευρωπαϊκού Οργανισμού Λιμένος. Την ίδια πολιτική σκοπεύει να ακολουθήσει η διοίκηση και τη φετινή χρονιά. Σχέσεις με την πόλη (2011) Το λιμάνι της Θεσσαλονίκης πέτυχε να αποτελεί το πρότυπο λιμένα στην Ελλάδα σε ό,τι αφορά τις σχέσεις πόλης-λιμένα. Η αναγνώριση αυτή έρχεται να επιβεβαιωθεί και με την δεύτερη θέση που κατέλαβε ο ΟΛΘ στον διαγωνισμό του Ευρωπαϊκού Οργανισμού Λιμένων για τις καλές πρακτικές στις σχέσεις πόλης-λιμένα. Καθ όλη την διάρκεια του 2011 διοργανώθηκαν πολλές εκδηλώσεις με στόχο να προσελκύσουν τους πολίτες να γνωρίσουν το λιμάνι. Ολοκληρώθηκε με επιτυχία ο πανελλήνιος φοιτητικός διαγωνισμός για το slogan της εταιρίας. Η συμμετοχή ήταν πολύ μεγάλη από όλα τα Ιδρύματα Τριτοβάθμιας Εκπαίδευσης της χώρας. Επίσης ολοκληρώθηκε με επιτυχία το πρόγραμμα επίσκεψης σχολείων στο λιμάνι με στόχο να γνωρίσουν από κοντά την λειτουργία του και τα οφέλη που έχει για την τοπική κοινωνία. Συνεχίστηκε η τακτική έκδοση της εφημερίδα της ΟΛΘ ΑΕ «Port.Thess» Αξίζει να σημειωθεί ότι ο ΟΛΘ είναι το μοναδικό λιμάνι στην Ελλάδα το οποίο εκδίδει έντυπο με τα νέα της εταιρίας. Προγραμματισμός Δημιουργία υπαίθριου μουσείου μηχανημάτων. Ο χώρος θα είναι ανοικτός και επισκέψιμος από το κοινό εντός του Φεβρουαρίου Ανάληψη πρωτοβουλίας για την προστασία του Θερμαϊκού μέσω συντονισμού των φορέων που άμεσα ή έμμεσα εμπλέκονται στην διαχείρισή του. Οι σχετικές αποφάσεις θα ανακοινωθούν εντός του Μαρτίου Δημιουργία λιμενικού μουσείου μέχρι τον Μάρτιο του Θα πρόκειται για το μοναδικό μουσείο του είδους στην Ελλάδα και από τα λίγα στον χώρο της Μεσογείου. Στόχος η ανάδειξη της ιστορίας του λιμένα και η διάχυσή της στην τοπική κοινωνία. 4. Δημιουργία ολοκληρωμένου προγράμματος επίσκεψης στους χώρους του λιμένα. Το λιμάνι θα ανοίξει τις πύλες του για την τοπική κοινωνία. 5. Δημιουργία ντοκιμαντέρ για το λιμάνι με σκοπό να γίνει ευρέως γνωστός ο ρόλος του λιμένα στην κοινωνικοοικονομική ζωή της πόλης. 6. Αίτημα για στάση λεωφορείου έξω από την Α προβλήτα. 7. Επέκταση ποδηλατόδρομου εντός του λιμένα (μέχρι τη Β προβλήτα).\n12 12 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 «Παγώνουν» τα τιμολόγια της ΟΛΘ ΑΕ για το 2012 «Παγώνουν» τα τιμολόγια της ΟΛΘ ΑΕ για τη διακίνηση φορτίων και την εκμίσθωση χώρων στο λιμάνι της Θεσσαλονίκης για όλη τη φετινή χρονιά. Τη σχετική ανακοίνωση έκανε ο πρόεδρος και διευθύνων σύμβουλος της εταιρίας Στέλιος Αγγελούδης κατά τη διάρκεια της πρώτης συνεδρίασης για το 2012 του Συμβουλίου Ανάπτυξης Λιμένος, στο οποίο συμμετέχουν εκπρόσωποι των παραγωγικών φορέων και των χρηστών του λιμανιού της Θεσσαλονίκης, που πραγματοποιήθηκε το μεσημέρι της 2ας Ιανουαρίου στα γραφεία της ΟΛΘ. Όπως εξήγησε ο κ. Αγγελούδης, η ΟΛΘ ΑΕ και με την τιμολογιακή πολιτική της επιθυμεί να στηρίξει τις ελληνικές επιχειρήσεις που σε περίοδο πρωτοφανούς οικονομικής κρίσης και διαρκούς ύφεσης αγωνίζονται να επιβιώσουν. Επίσης, ο κ. Αγγελούδης μιλώντας στα μέλη του Συμβουλίου Ανάπτυξης αναφέρθηκε τόσο στον απολογισμό της διοίκησής του για το 2011, όσο και στον προγραμματισμό για το Στους παρευρισκομένους διανεμήθηκε γραπτό υπόμνημα με όλα όσα συνέβησαν τον περασμένο χρόνο, αλλά και όλα όσα προγραμματίζονται για φέτος στα πεδία των λιμενικών υποδομών, του μηχανολογικού εξοπλισμού, των ανωδομών, της λειτουργικότητας του λιμένος, της κρουαζιέρας, των σχέσεων με τον πολίτη και του περιβάλλοντος. Παράλληλα, έγινε ενημέρωση για την χρηματοοικονομική κατάσταση της ΟΛΘ ΑΕ, που κατατάσσεται, πλέον, ανάμεσα στις υγιέστερες και πλέον εύρωστες οικονομικά εταιρίες της χώρας. «Πάντα η επαφή με τους εκπροσώπους των παραγωγικών φορέων και των χρηστών του λιμανιού είναι χρήσιμη για τη διοίκηση της ΟΛΘ ΑΕ, που λειτουργεί με διαφάνεια και πνεύμα συνεργασίας με όλους όσους κινούνται γύρω από το λιμάνι», υπογράμμισε ο κ. Αγγελούδης, ο οποίος εξήγησε ταυτόχρονα ότι οι επαφές αυτές θα συνεχιστούν και θα ενταθούν όχι μόνο στο πλαίσιο του Συμβουλίου Ανάπτυξης, αλλά και με τον κάθε φορέα ξεχωριστά, ώστε να επιτευχθεί ο στόχος της όσο το δυνατόν καλύτερης λειτουργίας του λιμένα, προς όφελος των επιχειρήσεων και της ελληνικής οικονομίας. Ζώνη Ναυπηγικών Εργασιών στο λιμάνι της Θεσσαλονίκης Μνημόνιο Συνεργασίας υπέγραψαν η ΟΛΘ ΑΕ και ο Σύνδεσμος Εξαγωγέων Βορείου Ελλάδος Την απόφασή τους να συνεργαστούν για τη δημιουργία Ζώνης Ναυπηγικών Εργασιών στη Θεσσαλονίκη ανακοίνωσαν η Οργανισμός Λιμένος Θεσσαλονίκης ΑΕ και ο Σύνδεσμος Εξαγωγέων Βορείου Ελλάδος. Οι δύο φορείς υπέγραψαν Μνημόνιο Συνεργασίας, στο οποίο καταγράφονται οι σκοποί της δημιουργίας μιας τέτοιας Ζώνης στο λιμάνι της Θεσσαλονίκης ως ακολούθως: Η ναυπήγηση σκαφών με ιδιαίτερα χαρακτηριστικά και εξοπλισμό υψηλής τεχνολογίας και χαμηλής ενεργειακής κατανάλωσης, επανδρωμένα για παράδειγμα- με σωστικά μέσα, τηλεπικοινωνιακά συστήματα, εξοπλισμό θαλασσίων εξορύξεων και ανελκύσεων κ.λπ. Η αξιοποίηση των υποδομών και των χερσαίων χώρων του λιμένα Θεσσαλονίκης που βρίσκονται σε αδράνεια. Η αύξηση των υπηρεσιών χερσαίων μεταφορών από και προς το λιμένα Θεσσαλονίκης. Η αύξηση διακίνησης ξηρών φορτίων. Η δημιουργία νέων θέσεων εργασίας σε όλους τους κλάδους. Η κάλυψη των αναγκών των λιμένων που βρίσκονται στις πόλεις της Βορείου Ελλάδος. Η αύξηση της διαμετακόμισης εμπορευμάτων και της εξαγωγικής κίνησης προς τις βαλκανικές χώρες. Η αύξηση της προσέλευσης επιβατηγών πλοίων στην περιοχή της Θεσσαλονίκης και για τουριστικούς λόγους. Η προσέλκυση πλοίων με προορισμό τη Μαύρη Θάλασσα για την εκτέλεση ναυπηγικών εργασιών στο λιμάνι της Θεσσαλονίκης. Η παράλληλη με τις ναυπηγικές εργασίες και τα ναυπηγικά επαγγέλματα ανάπτυξη της ευρύτερης περιοχής μέσω της βιομηχανίας, της βιοτεχνίας, του εμπορίου και της παροχής υπηρεσιών (προμήθειες, τροφοδοσίες, υγειονομικές και νομικές υπηρεσίες, ηλεκτρονικές και τηλεπικοινωνιακές ανάγκες κ.λπ.). Στο πλαίσιο του μνημονίου οι δύο φορείς αποφάσισαν ακόμη να συνεργαστούν σε θέματα εξωστρέφειας των ελληνικών επιχειρήσεων και της ίδιας της ΟΛΘ ΑΕ. Σε αυτή την κατεύθυνση ο ΣΕΒΕ θα λειτουργεί, πλέον, ως σύμβουλος εξωστρέφειας της ΟΛΘ ΑΕ. Επίσης, τα δύο μέρη θα συνεργαστούν για τη βελτίωση των υποδομών, του εξοπλισμού και των παρεχόμενων από τον ΟΛΘ λιμενικών υπηρεσιών, καθώς και των υπηρεσιών logistics στους χρήστες του. Στόχος είναι τόσο η ενίσχυση της εξωστρέφειας και της ανταγωνιστικότητας των επιχειρήσεων της Βορείου Ελλάδος, όσο και η ανάπτυξη της εξωστρέφειας του ίδιου του λιμανιού, ώστε να ενισχυθεί ο διεθνής του ρόλος, ιδίως στην Ανατολική Μεσόγειο. Μετά την υπογραφή του μνημονίου ο πρόεδρος και διευθύνων σύμβουλος της ΟΛΘ ΑΕ Στέλιος Αγγελούδης δήλωσε τα εξής: «Η ΟΛΘ ΑΕ συνεχίζει να εφαρμόζει και να διευρύνει την πολιτική των συνεργασιών με τους παραγωγικούς φορείς της Θεσσαλονίκης και της ευρύτερης Β. Ελλάδος. Πεποίθηση της διοίκησης του λιμανιού είναι ότι ο συντονισμός των πρωτοβουλιών και των κινήσεων των φορέων της περιοχής θα έχει πολλαπλασιαστικά αποτελέσματα στην προσπάθεια να δρομολογηθεί η αναπτυξιακή διαδικασία, να βελτιωθεί η ανταγωνιστικότητα, η παραγωγικότητα και η εξωστρέφεια των επιχειρήσεων και να ενισχυθεί η απασχόληση».\n13 ΙΑΝΟΥΑΡΙΟΣ - ΦΕΒΡΟΥΑΡΙΟΣ Περιμένοντας τα κρουαζιερόπλοια Η Θεσσαλονίκη και πάλι σταυροδρόμι πολιτισμών ΤΟΥ ΘΟΔΩΡΟΥ ΙΩΑΝΝΙΔΗ Όταν ένα καράβι που ταξιδεύει στο Αιγαίο βάλει πλώρη για τον Θερμαϊκό, οι ταξιδιώτες, αν είναι τυχεροί, δηλαδή αν αρμενίζουν σε γαλήνια θάλασσα και με απεριόριστη ορατότητα, τότε θα δούνε κάποιες εικόνες που θα τους μείνουν αξέχαστες. Στα δεξιά τους, στην ανατολικότερη από τις τρεις χερσονήσους της Χαλκιδικής, θα δούνε να υψώνεται ο οξυκόρυφος Αθως, το Άγον Όρος. Στ' αριστερά τους ο Όλυμπος. Και, μπαίνοντας στον Θερμαϊκό, θ' αντικρίσουν τη Θεσσαλονίκη και θα ρίξουν άγκυρα στο λιμάνι της. Αν, κρατώντας στα χέρια τους έναν χάρτη, ενώσουν με νοερές ευθείες τα τρία σημεία, τότε θα έχουν μπροστά τους ένα σκαληνό τρίγωνο γεμάτο μυθολογία και ιστορία. Ο Άθως, ο προχριστιανικός αλλά και ο χριστιανικός, διαθέτει πολλά «μονοπωλιακά στοιχεία» ικανά να προσελκύσουν πιστούς, αλλόπιστους και άπιστους. Κι από τη στιγμή που χαρακτηρίζεται (και είναι) αλίμενος, σίγουρα έχει το βλέμμα του στραμμένο στη Θεσσαλονίκη. Κι όσο για τον Όλυμπο, τι να πιάσω, τι ν' αφήσω, να μην τον υποτιμήσω. Το όνομα, με τα ποικίλα παράγωγά του, είναι γνωστό στις πέντε ηπείρους. Στη συνέχεια, σε μικρή απόσταση από τη Θεσσαλονίκη, αν στον χάρτη προσθέσουμε την Πέλλα και τη Βεργίνα, με το δεκαεξάκτινο αστέρι της, εύκολα το νοερό τρίγωνο μεταμορφώνεται σε προσοδοφόρο, ικανό να προσφέρει χειροπιαστά (εν τη παλάμη) υλικά αγαθά. Ο «κίτρινος πυρετός» Το λιμάνι της Θεσσαλονίκης ήταν και παραμένει «πύλη» των Βαλκανίων. Ισχυροί ανταγωνιστές του είναι οι χερσαίες και εναέριες μεταφορές. Μπορεί, βέβαια, τα Στην παλιά φωτογραφία του αλησμόνητου Βασίλη Μποζίκη σήμερα θα μπορούσαμε να βάλουμε τίτλο: «Περιμένοντας τα κρουαζιερόπλοια» υπερωκεάνια να έχασαν τον πόλεμο με τα αεροπλάνα, τα μεγάλα καράβια όμως που μεταφέρουν εμπορευματοκιβώτια (τι άθλια λέξη!) παραμένουν ασυναγώνιστα, όπως και τα δεξαμενόπλοια. Υπάρχει και μια τρίτη κατηγορία πλοίων με πολύ μεγάλες διαστάσεις. Είναι τα κρουαζιερόπλοια, που, όταν ρίξουν άγκυρα σ' ένα λιμάνι, υποβαθμίζουν με τον όγκο τους και με την ομορφιά τους όλα τα γύρω οικοδομήματα. Σ' αυτά τα περιπόθητα πλεούμενα δεν χωράνε μόνο χίλιοι καλοί, αλλά πολύ περισσότεροι. Βέβαια, δεν χωράνε φτωχοί, νεόπτωχοι, αυτό όμως για την πόλη και το λιμάνι της δεν έχει καμιά σημασία. Από την άλλη, στο παγκόσμιο χωριό υπάρχουν κάποιοι (ανάμεσά τους και συμπατριώτες μας) που φοβούνται ότι οι Κινέζοι ετοιμάζονται να «αγοράσουν» τα λιμάνια της Ευρώπης. Αν συμβαίνει κάτι τέτοιο, τότε πρωταθλητές στο «ξεπούλημα» είναι οι Ολλανδοί, αφού ήδη έχουν παραχωρήσει στους εκπροσώπους του κινεζικού κομμουνιστικού καπιταλισμού το λιμάνι του Ρότερνταμ. Όσοι φοβούνται τον «κίτρινο πυρετό» ξεχνάνε ότι για να ολοκληρωθεί ένα αλισβερίσι δεν είναι αρκετή η πρόθεση του «αγοραστή». Πρέπει οπωσδήποτε να συμφωνήσει και ο «πωλητής». Δεν είναι δυνατό να φοβόμαστε ότι σε περίπτωση ελληνοσινικού... πολέμου (!) οι σχιστομάτηδες θα πάρουν παραμάσχαλα το λιμάνι μας και θα το μεταφέρουνε στις θάλασσες της Κίνας. Περιμένοντας μουσαφιραίους Τα τελευταία χρόνια η Θεσσαλονίκη και το λιμάνι της κάνουν μια προσπάθεια να αξιοποιήσουν το χιλιόχρονο πολυεθνικό παρελθόν τους. Η πόλη θεμελιώθηκε πριν από χρόνια. Τότε το λιμάνι βρισκότανε στη Θέρμη, μια μικρή πόλη με θερμά λουτρά, εκ φύσεως ιαματικά. Έδωσε πάντως τ' όνομά της στον Θερμαϊκό. Τότε στις θάλασσες κολυμπούσε μια γοργόνα που «ήταν αδελφή του Μεγαλέξανδρου». Η Θεσσαλονίκη ήταν κι αυτή αδερφή του, έστω και ετεροθαλής. Όπως όλες οι ιστορικές πόλεις, έτσι και η Θεσσαλονίκη γνώρισε πολλούς και διάφορους κατακτητές. Πρώτα ήρθαν οι Ρωμαίοι και μας άφησαν ένα σωρό μνημεία. Αργότερα ήρθαν Σαρακηνοί και Νορμανδοί και Βενετσιάνοι. Ύστερα ήρθανε οι Τούρκοι. Αυτοί στρογγυλοκάθισαν από το 1430 μέχρι το Οι Τούρκοι έφεραν στην πόλη, διωγμένους από την Ισπανία, πολλές χιλιάδες Εβραίους. Τα τέκνα του Ισραήλ στέριωσαν στην πόλη, δούλεψαν, πρόκοψαν, την αγάπησαν και την είπαν Νέα Ιερουσαλήμ. Στην πόλη έζησαν για καιρό και πλήθος Σλάβοι, όπως οι Βούλγαροι. Φέτος η πόλη γιορτάζει τα 100 χρόνια από την απελευθέρωσή της. Γι' αυτό, ας κοπιάσουν όλοι. Οι Τούρκοι θα διαπιστώσουν ότι στη Θεσσαλονίκη υπάρχουν αρκετά αξιοθέατα, και όχι μόνο το σπίτι στο οποίο γεννήθηκε ο Κεμάλ Ατατούρκ. Θα μπορέσουν να πεταχτούν και μέχρι τη Βεργίνα, μακάρι με παρέα Σκοπιανούς. Μια εκδρομούλα στον Όλυμπο θα κάνει καλό σε όλους. Το ίδιο ισχύει και για το Άγον Όρος. Ακόμη και για τους Τούρκους. Στο κάτω κάτω, ένα σωρό σουλτάνοι ενίσχυσαν το Περιβόλι της Παναγίας με πλούσιες δωρεές. Τέλος, η Θεσσαλονίκη υποδεχόμενη τους επισκέπτες που θα καταφθάνουν από ξηράς, αέρος και θαλάσσης, μπορεί να ξαναγίνει αυτό που ήταν κάποτε: σταυροδρόμι πολιτισμών και εμπόρων. Και μάλιστα, όχι μόνο για ένα χρόνο.\n14 14 ΙΑΝΟΥΑΡΙΟΣ - ΦΕΒΡΟΥΑΡΙΟΣ 2012 Το πιο... πράσινο λιμάνι! Πλωτή μονάδα παραγωγής πράσινης ενέργειας ετοιμάζουν στη Γένοβα Επιμέλεια: Γιώργος Αγγελόπουλος Ο γύρος του κόσμου σε 500 ημέρες Η 16χρονη Λόρα Ντέκερ με το 11,5 μέτρων ιστιοφόρο της επανέλαβε τον άθλο μεγάλων θαλασσοπόρων Επιμέλεια: Μάρω Βακαλοπούλου Ήταν το όνειρο τη ζωής της: να γίνει η νεότερη θαλασσοπόρος που θα καταφέρει να γυρίσει τον κόσμο με το ιστιοπλοϊκό της ολομόναχη. Και τα κατάφερε. Έπειτα από 500 ημέρες εν πλω και έχοντας διανύσει ναυτικά μίλια, η 16χρονη Ολλανδέζα Λόρα Ντέκερ πάτησε το πόδι της στη στεριά. Και αυτό, παρά τη δοκιμασία στην οποία την υπέβαλαν οι ολλανδικές Αρχές πριν αλλά και κατά τη διάρκεια της υπεράνθρωπης προσπάθειάς της. Πειρατές, επικίνδυνοι κοραλλιογενείς ύφαλοι, τρομακτικές συγκρούσεις με μυστήρια θαλάσσια πλάσματα θα αποτελούσαν υπό φυσιολογικές συνθήκες τους χειρότερους εφιάλτες μιας έφηβης που τολμά να γυρίσει μόνη της τον κόσμο. Και όμως. Όπως η υποστηρίζει η Λόρα, η πιο τραυματική εμπειρία ήταν η δυσπιστία των ολλανδικών Αρχών και ο συνεχής έλεγχος στον οποίο την υπέβαλλαν καθ' όλη τη διάρκεια του ταξιδιού της. Αυτή άλλωστε ήταν και η μεταξύ τους συμφωνία από την αρχή: για να της επιτραπεί ο απόπλους, η Λόρα ήταν υποχρεωμένη να μη χάσει ούτε μία μέρα από τα μαθήματά της παρακολουθώντας μέσω Ιντερνετ ένα σχολικό πρόγραμμα. «Στη θάλασσα, αισθάνομαι ήρεμα και άνετα, ειδικά κατά τον μακρύ διάπλου του Ινδικού και του Ειρηνικού Ωκεανού. Φαίνεται όμως πως οι ολλανδικές Αρχές έχουν αρχίσει να δημιουργούν πάλι προβλήματα» έγραφε στο προσωπικό της μπλογκ, στις αρχές του μήνα μόλις είχαν δεχτεί οι γονείς της κλήση από το Γραφείο Υποθέσεων Ανηλίκων, με την οποία τους ενημέρωναν πως η Λόρα δεν ήταν συνεπής στις εργασίες της. Κάτι που, ούτως ή άλλως, δεν μπορούσε να είναι πάντα εφικτό, όπως εξηγούσε τότε ο δικηγόρος της: «Υπάρχουν κάποια όρια. Η Λόρα δεν έχει πάντα πρόσβαση στο Ιντερνετ. Υπάρχουν και οι τρικυμίες, και τότε προτεραιότητα είναι η επιβίωσή της». Σε αντίθεση με άλλους νεαρούς θαλασσοπόρους, η Λόρα έπρεπε να αγκυροβολεί πολύ συχνά, προκειμένου να κοιμάται, να μελετά και να επισκευάζει το 11,5 μέτρων σκάφος της, το «Guppy». Αυτά όμως που την κούρασαν περισσότερο ήταν τα δυνατά μπουρίνια, τα μονίμως νωπά σεντόνια της, μία παρ' ολίγον σύγκρουση με δύο φορτηγά πλοία και η επίμονη παρουσία κάποιων «λαθρεπιβατών» - των κατσαρίδων. Στενή επιτήρηση Οι ολλανδικές Αρχές παρακολουθούσαν από την αρχή το μπλογκ της Λόρα. Παρά τη δυσαρέσκειά της όμως, θεωρούσαν πως κάθε είδους επέμβαση ήταν υποχρέωσή τους λόγω του πολύ νεαρού της ηλικίας της. «Εάν είχε πνιγεί, θα κατηγορούμασταν πως δεν κάναμε ό,τι έπρεπε για να την προστατεύσουμε», υποστηρίζει εκπρόσωπος του ολλανδικού Γραφείου Υποθέσεων. Ακόμη κι έτσι όμως, και μολονότι οι γονείς της ζουν στην Ολλανδία, η ίδια δηλώνει κατηγορηματικά πως δεν σκοπεύει να περάσει το υπόλοιπο της ζωής της σε μια χώρα όπου ασφυκτιά. Προτιμά να ζήσει στη Νέα Ζηλανδία, όπου γεννήθηκε - στο ιστιοφόρο των γονιών της - και έχει πολιτικά δικαιώματα. Από τα μέσα του ταξιδιού μάλιστα, η Λόρα έπλεε με νεοζηλανδέζικη και όχι με ολλανδική σημαία. ΤΑ ΝΕΑ, 23 Ιανουαρίου 2012 Ένας σταθμός παραγωγής ηλεκτρικής ενέργειας πράσινος και πλωτός, αγκυροβολημένος μπροστά από το λιμάνι της Γένοβας, θα παράγει ενέργεια από θερμότητα καίγοντας σπόρους ενός μη βρώσιμου φυτού, της γιατρόφας (Jatropha curcas). Το πιλοτικό πείραμα του προγράμματος «Τρίτων», το οποίο ξεκίνησε ο όμιλος Europam, θα πραγματοποιηθεί στη Γένοβα, το κύριο λιμάνι της Ιταλίας και το πρώτο που αποκτά ένα ενεργειακό πρόγραμμα το οποίο προβλέπει σταδιακή ανάπτυξη των ανανεώσιμων πηγών με παράλληλη δημιουργία δεκάδων χιλιάδων θέσεων εργασίας, όχι μόνο στο λιμάνι, αλλά και στις καλλιέργειες της γιατρόφας. Ανεμογεννήτριες θα στηθούν στον εξωτερικό κυματοθραύστη του λιμανιού, ηλιακοί συλλέκτες θα τοποθετηθούν στις σκεπές όλων των καταστημάτων. Τα αγκυροβολημένα πλοία δεν θα χρειάζεται να έχουν αναμμένες τις μηχανές τους, καθώς θα τροφοδοτούνται με ηλεκτρικό και δεν θα χρειάζεται να το παράγουν. Σε συνεργασία με το πανεπιστήμιο, εκπονείται επίσης ένα πρόγραμμα παραγωγής ενέργειας από την κίνηση των κυμάτων. Στο κέντρο του παλιού λιμανιού θα βρίσκεται ο «Τρίτωνας», ένας νέας γενιάς ηλεκτροπαραγωγός σταθμός που θα είναι αγκυροβολημένος και θα τροφοδοτείται για να παράγει ενέργεια με τους σπόρους της γιατρόφας. Πρόκειται για ένα δηλητηριώδες φυτό, το οποίο καλλιεργείται οπουδήποτε ακόμη και σε σχετικά άγονα εδάφη, θέλει ελάχιστο νερό και περιέχει ως και 40% έλαιο (από τις υψηλότερες περιεκτικότητες μεταξύ των φυτών που χρησιμοποιούνται για παραγωγή βιοκαυσίμων). Το λάδι αυτό θα αποτελέσει το καύσιμο του «Τρίτωνα». Η εγκατάσταση στη Γένοβα μπορεί να εξαχθεί και σε άλλα λιμάνια της Ιταλίας και του εξωτερικού, δεδομένου ότι καταλαμβάνει περίπου τετραγωνικά μέτρα θαλάσσιου χώρου, έναντι των τετραγωνικών μέτρων που καταλαμβάνει μια συμβατική χερσαία εγκατάσταση. Η επικείμενη έναρξη του προγράμματος θα αποκαλύψει επίσης το δίκτυο των βιομηχανικών και εμπορικών σχέσεων που συνδέονται με τον ηλεκτρικό σταθμό. Πράγματι, αν για την κατασκευή του «Τρίτωνα», που είναι απ' όλες τις πλευρές ένα πλοίο, χρησιμοποιήθηκε ο όμιλος Gin, ο οποίος ενώνει τα ναυπηγεία Mariotti και San Giorgio της Γένοβας, για το «καύσιμο» έχει ήδη προκριθεί ο τερματικός σταθμός Saar του λιμανιού, πρώτος στη Μεσόγειο όσον αφορά τη διάθεση φυτικών ελαίων και ζωικών λιπών. Ο «Τρίτωνας» πρόκειται να αγκυροβολήσει μπροστά από τον Saar, ώστε να τροφοδοτείται γρήγορα και σταθερά με το λάδι από τους σπόρους της γιατρόφας. Και για να υπάρχει επαρκής ποσότητα του «καυσίμου», σε μια επαρχία της Βραζιλίας τέθηκε σε εφαρμογή ένα πρόγραμμα που εγγυάται εργασία στον αγροτικό πληθυσμό μέσω μιας σειράς καλλιεργειών, καθεμιά από τις οποίες έχει έκταση στρεμμάτων και είναι σε θέση να παράγει τόνους σπόρων τον χρόνο. ΤΑ ΝΕΑ, 21 Σεπτεμβρίου 2011\n15 ΙΑΝΟΥΑΡΙΟΣ - ΦΕΒΡΟΥΑΡΙΟΣ Με νέα στρατηγική οι Έλληνες εφοπλιστές 2011: επένδυσαν 10 δισ. δολ. για 137 νεότευκτα πλοία. Στροφή προς τη μεταφορά αερίου Του Λάμπρου Καραγεώργου Στροφή σε πλοία μεγαλύτερης αξίας και προηγμένης τεχνολογίας όπως είναι τα πλοία μεταφοράς υγροποιημένου φυσικού αέριου (LNG Carriers) πραγματοποίησαν οι Έλληνες εφοπλιστές το Η ελληνική ναυτιλία μπαίνει δυναμικά και στη βιομηχανία φυσικού αερίου τονίζει ο επικεφαλής του τμήματος ναυπηγήσεων του ναυλομεσιτικού οίκους «G. Moundreas» κ. Γιώργος Μπάνος. Η είσοδος στην αγορά του φυσικού αερίου δεν είναι μία εύκολη δουλειά, σύμφωνα με τον κ. Μπάνο καθώς ένα LNG Carrier μεταφορικής ικανότητας κ.μ. έχει κόστος ναυπήγησης 200 εκατ. δολ περίπου, ενώ για να αποσβεστεί μία τέτοιου μεγέθους επένδυση απαιτούνται ναυλώσεις μεγάλης διάρκειας. Η ελληνική ναυτιλία μακροπρόθεσμα εξετάζει την αγορά LNG ως μία εναλλακτική λύση έναντι της μεταφοράς πετρελαίου. Ωστόσο για την ώρα λόγω των υψηλών τιμών κατασκευής των συγκεκριμένων πλοίων και της έλλειψης ακόμη τεχνικής γνώσης, η ενασχόληση με τον συγκεκριμένο κλάδο περιορίζεται μεταξύ των πολύ μεγάλων ελλήνων πλοιοκτητών, επισημαίνει ο αναλυτής του ναυλομεσιτικού οίκου, Στη μελέτη του για τις παραγγελίες νεότευκτων πλοίων το 2011 από πλευράς ελληνικού εφοπλισμού ο κ. Μπάνος σημειώνει ότι η τριετής παγκόσμια οικονομική κρίση και η κρίση δημοσίου χρέους σε μία σειρά χωρών της ευρωζώνης έχουν, σε συνδυασμό με την σταδιακή μετάβαση «κέντρου βάρους» της παγκόσμιας οικονομίας προς την Ανατολή (κυρίως στην Κίνα) επηρεάσει αρνητικά την ανάπτυξη. Ως αποτέλεσμα, η παγκόσμια εμπορική δραστηριότητα χαλαρώνει επιδρώντας σε διαφορετικά επίπεδα και στη μείωση της ζήτησης για νέα πλοία. Ο ελληνικός εφοπλισμός όμως διαφοροποιώντας το «μείγμα» των νέων παραγγελιών εμφανίζεται από πλευράς επενδυμένων κεφαλαίων σε νέες ναυπηγήσεις να έχει επενδύσει το 2011 περίπου 400 εκατ. δολ. περισσότερα σε σύγκριση με τον προηγούμενο χρόνο. Νέες «αγορές» Αυτό δεν σημαίνει ότι ο ελληνικός εφοπλισμός συνωστίζεται στα ναυπηγεία υπογραμμίζει ο κ. Μπάνος. Δείχνει κυρίως την είσοδο του σε νέες «αγορές» μεγαλύτερης τεχνολογικής και επενδυτικής αξίας πλοίων όπως είναι τα LNG Carriers. Το 2011 οι Έλληνες εφοπλιστές επένδυσαν 10 δισ. δολ. για 137 νεότευκτα πλοία εκ των οποίων 52 πλοία ξηρού φορτίου, 20 δεξαμενόπλοια, 42 πλοία μεταφοράς εμπορευματοκιβωτίων και 23 μεταφοράς υγροποιημένου φυσικού αερίου. Αντίστοιχα τo 2010 οι Έλληνες εφοπλιστές παρήγγειλαν 204 νεότευκτα πλοία συνολικής μεταφορικής ικανότητας 19,7 εκατ. dwt και συνολικής επενδυμένης αξίας 9,7 δις. δολ. εκ των οποίων 153 ήταν πλοία ξηρού φορτίου, 34 δεξαμενόπλοια (κυρίως aframax και VLCC), 15 πλοία μεταφοράς εμπορευματοκιβωτίων και τα μόλις δύο LNG Carriers. Για μία ακόμη χρονιά οι Ελληνες εφοπλιστές έδειξαν την πρώτη προτίμηση τους για ναυπηγήσεις πλοίων bulk carriers στην Κίνα, η οποία με 38 ναυπηγήσεις βρέθηκε στην πρώτη θέση έναντι 9 της Κορέας, 2 της Ιαπωνίας και της Ρουμανίας και μίας παραγγελίας που έγινε σε ναυπηγείο του Βιετνάμ. Στα δεξαμενόπλοια οι 18 από τις 20 παραγγελίες πήγαν στην Κορέα και οι δυο στην Κίνα. Επίσης στα containerships 30 μονάδες παραγγέλθηκαν στην Κορέα και 12 στη Κίνα ενώ στα LNG Carriers η Κορέα πήρε «όλο το χαρτί» αφού και οι 23 παραγγελίες έγιναν σε ναυπηγεία της εν λόγω χώρας. Σημειώνεται ότι στη βάση των επενδυόμενων κεφαλαίων τα LNG Carriers αποτελούν το 43% του συνόλου των επενδύσεων των Ελλήνων εφοπλιστών σε νεότευκτα πλοία για το Κατάρρευση για Capesize To 2011 ξεχώρισε η κατάρρευση της αγοράς των πλοίων τύπου Capesize, των μεγάλων δηλαδή σε χωρητικότητα πλοίων ( dwt και άνω). Αποτέλεσμα αυτή της εξέλιξης ήταν οι Έλληνες εφοπλιστές να στρέψουν το ενδιαφέρον τους κυρίως στα πλοία ξηρού φορτίου τύπου kamsarmax τα οποία είναι μεταφορικής ικανότητας dwt και λίγο μεγαλύτερα από τα panamax ( dwt). Επίσης μικρότερο ενδιαφέρον παρουσιάστηκε για τα «Supramax» ( dwt) ή «Handysize» ( dwt), ενώ ένας περιορισμένος αριθμός εφοπλιστών επέλεξε πλοία πολύ μεγάλης μεταφορικής ικανότητας, τα «ultra large» ( dwt) επενδύοντας, στο ζητούμενο που είναι η οικονομία κλίμακος. Οι παραγγελίες μεγάλης χωρητικότητας πλοίων ξηρού φορτίου είναι συνδυασμένες συνήθως και με μακροχρόνιες ναυλώσεις Με μόλις 20 παραγγελίες τα δεξαμενόπλοια έπεσαν στην κατηγορία του «ανεπιθύμητου» σημειώνει ο κ. Μπάνος δικαιολογόντος τη στάση αυτή του εφοπλισμού από τον προβληματισμό για τις βραχυπρόθεσμες αλλά και μακροπρόθεσμες προοπτικές της αγοράς. Οι μεγάλου μεγέθους μονάδες (VLCC) είναι εντελώς έξω από το «μενού», ενώ συγκρατημένο ήταν το ενδιαφέρον και για δεξαμενόπλοια μεταφοράς προϊόντων αργού (product carriers). Θα πρέπει εδώ να σημειωθεί ότι ορισμένες παραγγελίες VLCC έχουν ήδη μετατραπεί σε παραγγελίες πλοίων μεταφοράς LNG. Σε ότι αφορά τα πλοία μεταφοράς εμπορευματοκιβωτίων η κινητικότητα για νέες ναυπηγήσεις ήταν ιδιαίτερα έντονη στη διάρκεια του πρώτου εξαμήνου του Στη συνέχεια το ενδιαφέρον ατόνησε. Συνολικά 42 μονάδες παραγγέλθηκαν από έλληνες εφοπλιστές με το ενδιαφέρον να επικεντρώνεται σε χωρητικότητες μεταξύ TEU. Μείωση τιμών Ο κ. Μπάνος εκτιμά ότι οι τιμές ναυπήγησης μειώθηκαν κατά 10-15% το 2011 ενώ προσθέτει ότι με εξαίρεση τα μεγάλα και υψηλής τεχνογνωσία ναυπηγεία που είναι σε θέση να στραφούν σε υψηλής αξίας και προηγμένης τεχνολογίας κατασκευές όλα τα άλλα, ιδιαίτερα τα νεοσύστατα ή και όσα επέκτειναν σημαντικά τις εγκαταστάσεις τους στη διάρκεια του ναυπηγικού boom αντιμετωπίζουν σοβαρά προβλήματα βιωσιμότητας. Η ΝΑΥΤΕΜΠΟΡΙΚΗ, 16 Ιανουαρίου 2012


Η καλοκαιρινή μου φωτογράφιση στο Island Athens Riviera για το blog μου - Roula Stamatopoulou - The Art of Makeup\nΗ καλοκαιρινή μου φωτογράφιση στο Island Athens Riviera για το blog μου\nΣήμερα νιώθω ενθουσιασμένη γιατί είχα την ευκαιρία να δω τα αποτελέσματα της χθεσινής μου φωτογράφισης. Επιτέλους, ολοκληρώθηκε μια δουλειά που ανυπομονούσα να πραγματοποιηθεί. Αυτή δεν είναι άλλη από την καλοκαιρινή μου φωτογράφιση που πραγματοποιήθηκε στο Island για χάρη του blog μου.\nΣτο Island έφτασα κατά τις 14:00 μαζί με τους συνεργάτες μου. Εκεί συναντήθηκα με την φωτογράφο Κύνθια Κινδελή και την αγαπημένη μου ενδυματολόγο Χρυσάνθη Θωμάτος! Αφού συζητήσαμε, προετοιμαστήκαμε, ολοκλήρωσα το μακιγιάζ και τα μαλλιά μου, ντύθηκα με τις επιλογές της Χρυσάνθης και στις 15:00 ξεκινήσαμε τη φωτογράφιση. Κατά τη διάρκεια της φωτογράφισης άλλαξα συνολικά 5 εκπληκτικά καλοκαιρινά outfits...\nΓια το μακιγιάζ μου επέλεξα κάτι άκρως καλοκαιρινό. Έβαλα έντονες γυαλάδες στο πρόσωπό μου και γενικότερα κινήθηκα γύρω από τις αγαπημένες μου bronze αποχρώσεις. Βέβαια, τόλμησα διαφορετικά χρώματα στα χείλη μου, τα οποία όπως ξέρετε δε συνηθίζω για τις εμφανίσεις ή φωτογραφίσεις μου και το αποτέλεσμα με δικαίωσε.\nΕίμαι πολύ χαρούμενη με το αποτέλεσμα καθώς ήταν άκρως επαγγελματικό και ακριβώς όπως το ήθελα. Για αυτό θέλω να ευχαριστήσω τους συνεργάτες μου, την Κύνθια, την Χρυσάνθη καθώς επίσης και το Island και τον ιδιοκτήτη και αγαπημένο μου Χρύσανθο Πανά, που μας παραχώρησε έναν από τους prive χώρους που διαθέτει για να έχουμε ένα καλοκαιρινό και όμορφο αποτέλεσμα.\nTα αποτελέσματα της φωτογράφισης, θα τα δείτε μέσα από το blog μου, αλλά και μέσα από τους λογαριασμούς μου στα social media, τους καλοκαιρινούς μήνες για αυτό αναμένετε! :)


Παρασκήνιο Σκαϊ – Ο Μουτσινάς δεν θέλει Σάκη και Μαριαλένα στην εκπομπή του - Madatoforos.gr\nHome LIFESTYLE Παρασκήνιο Σκαϊ – Ο Μουτσινάς δεν θέλει Σάκη και Μαριαλένα στην εκπομπή του\nΠαρασκήνιο Σκαϊ – Ο Μουτσινάς δεν θέλει Σάκη και Μαριαλένα στην εκπομπή του\nΔεν τρελάθηκε και ιδιαίτερα με το «Survivor» ούτε φέτος ο Νίκος Μουτσινάς αλλά δεν ήταν και τόσο αντίθετος όσο σε σχέση με το παρελθόν. Άλλες φορές με τακτ και άλλες φορές σχεδόν απροκάλυπτα έχει δείξει τις συμπάθειες και τις αντιπάθειές του σε παίκτες του ριάλιτι. Και σίγουρα δεν συμπαθεί καθόλου τον Σάκη Κατσούλη και την Μαριαλένα Ρουμελιώτη.\nΜάλιστα είχε εκφράσει και την επιθυμία του να μην εμφανιστεί στο «Καλό Μεσημεράκι» το ζευγαράκι του Περιστερίου όποτε και αν πραγματοποιηθεί η αποχώρησή τους.\nΜάλλον βέβαια η ευχή του θα πραγματοποιηθεί καθώς όλες οι πληροφορίες αναφέρουν πως για φέτος το «Καλό Μεσημεράκι» θα ρίξει αυλαία λίγες μέρες πριν τον τελικό και όπως φαίνεται και ο Σάκης και η Μαριαλένα θα φθάσουν σε ημιτελικό και τελικό αντίστοιχα. Σάκης και Μαριαλένα πάντως θα έχουν και μελλοντική τηλεοπτική παρουσία και κρατήστε το αυτό… [/expander_maker]\nΠαρασκήνιο Σκαϊ – Ο Μουτσινάς δεν θέλει Σάκη και Μαριαλένα στην εκπομπή του Reviewed by admin on Ιουνίου 10, 2021 Rating: 5


Ανατολική Ακτή Αττικής Νέα - Anatoliki Akti Attikis News: Όταν Ανέβηκε στη Σκηνή ακούστηκαν Γέλια. Μόλις ξεκίνησε να Χορεύει, έμειναν Όλοι Άφωνοι!\nΌταν Ανέβηκε στη Σκηνή ακούστηκαν Γέλια. Μόλις ξεκίνησε να Χορεύει, έμειναν Όλοι Άφωνοι!\nΔεν το λατρεύετε όταν οι άνθρωποι ξεπερνάνε τους εαυτούς τους και αψηφούν τις προσδοκίες;\nΕίναι από τις αγαπημένες μας στιγμές, όταν κάποιος φαίνεται να μην είναι αρκετά ικανός, αλλά τελικά καταφέρνει να μας διαψεύσει!\nΓι’ αυτό και όταν είδαμε την Emma Haslam, την ερωτευτήκαμε αμέσως! Είναι χορεύτρια pole dance, αλλά όχι σαν αυτές που έχετε συνηθίσει. Είναι εδώ για να αποδείξει πως το να είσαι καλός σε κάτι δεν εξαρτάται από το μέγεθός σου!\nΠρόσφατα πέρασε οντισιόν από το Britain’s Got Talent, και μέσα σε δευτερόλεπτα έλαβε άσχημα σχόλια από τον Simon Cowell για την εκκεντρική στολή της.\nΔείτε όμως πώς άλλαξαν τα πάντα όταν ξεκίνησε να χορεύει!


19 Μαΐου γιορτή σήμερα: Κυριακή του Παραλύτου - ΕΚΚΛΗΣΙΑ ONLINE\n19 Μαΐου γιορτή σήμερα: Κυριακή του Παραλύτου\nΣάββατο, 18 Μαΐου 2019 23:57\nΑρχική » ΝΕΑ » 19 Μαΐου γιορτή σήμερα: Κυριακή του Παραλύτου\nΗ Κυριακή του Παραλύτου με βάση το Πάσχα εορτάζει 21 ημέρες μετά το Άγιο Πάσχα. Η Κυριακή του Παραλύτου αντλεί το θέμα της από την ευαγγελική περικοπή, που αναγινώσκεται στην θεία λειτουργία.\n19 Μαΐου γιορτή σήμερα:\nΤριανταοκτώ ολόκληρα χρόνια παράλυτος. Κι ήταν μόνος, κατάμονος. Δεν είχε κανένα να τον βοηθήσει. Μα σήμερα κάτι άλλαξε στη ζωή του. Δεν είναι μόνος. Τον πλησίασε ο Χριστός, ο Θεός που έγινε άνθρωπος για να θεραπεύσει τον πληγωμένο άνθρωπο.\nΟ Κύριος λοιπόν μόλις αντίκρισε τον παράλυτο, του είπε: «Θέλεις να γίνεις καλά»; Κι εκείνος με πόνο του απάντησε: «Κύριε, δεν έχω άνθρωπο να με βοηθήσει να πέσω πρώτος μέσα στα νερά όταν τα κινήσει ο άγγελος. Πάντοτε κάποιος άλλος προλαβαίνει να πέσει πρώτος».\nΠόσο δραματική ήταν αλήθεια η ζωή αυτού του ανθρώπου! Πώς ζούσε τόσα χρόνια; Πού έβρισκε φαγητό; Ποιος τον διακονούσε στις καθημερινές του ανάγκες; Μπορούμε να τον φαντασθούμε στα τριανταοκτώ αυτά χρόνια της δοκιμασίας του; Μπορούμε να κατανοήσουμε το δράμα του εκεί στην κολυμβήθρα; Μόνος, έρημος κι αβοήθητος ανάμεσα σε τόσους ανθρώπους.\nΚι από τον τρόπο που αποκρίνεται στον Κύριο φαίνεται ότι ο παράλυτος αυτός υποφέρει, μα δεν γογγύζει. Βλέπει την περιφρόνηση και δεν βλασφημεί ούτε τον Θεό ούτε την ώρα που γεννήθηκε. Δεν κατηγορεί κανένα. Δεν μιλάει με οργή. Αντίθετα περιμένει. Περιμένει την κάθοδο του αγγέλου, την επίσκεψη της θείας χάριτος.\nΠόσοι άνθρωποι αλήθεια και σήμερα, σε διαφορετικές βέβαια συνθήκες υποφέρουν όπως ο παράλυτος του Ευαγγελίου. Μόνοι κι εγκαταλελειμμένοι, σ’ ένα απόμακρο χωριό, σ’ ένα Γηροκομείο ξεχασμένων ψυχών, σ’ ένα παρατημένο διαμέρισμα, σ’ ένα σπίτι χωρίς αγάπη. Όλοι αυτοί ακούγοντας σήμερα το ιερό αυτό Ευαγγέλιο, θα πρέπει να διδαχθούν από δυο μεγάλες αλήθειες.\nΠρώτον ότι μέσα στη μοναξιά μας, αντί να κλαίμε για την κατάστασή μας, έχουμε χρέος να καλλιεργούμαστε στην αρετή, να συνειδητοποιούμε τη μηδαμινότητά μας, να εξαγιαζόμαστε. Και δεύτερον να κατανοήσουμε ότι δεν είμαστε μόνοι. Δίπλα μας είναι αοράτως ο Χριστός. Μπορεί βέβαια να μην επεμβαίνει ακόμη στο δράμα μας. Αλλά ξέρει τον πόνο μας και τη μοναξιά μας.\nΑς Τον παρακαλούμε λοιπόν να σταθεί σύντροφος στο πρόβλημά μας και στη δυστυχία μας και να μας στείλει ανθρώπους του να μας συμπαρασταθούν και να γλυκάνουν τη μοναξιά μας και τη δυστυχία μας. Δεν είμαστε μόνοι. Δίπλα μας είναι ο Θεάνθρωπος έτοιμος να μας βοηθήσει.\nΚυριακή του Παραλύτου – «Σήκω επάνω. Πάρε το κρεβάτι σου και περπάτα»\nΟ Κύριος εκεί στη δεξαμενή της Βηθεσδά, αφού άκουσε τα πονεμένα λόγια του παραλύτου, του είπε: «Σήκω επάνω. Πάρε το κρεβάτι σου και περπάτα». Πώς έγιναν όλα τόσο ξαφνικά! Πώς αυτός που δεν μπορούσε να περπατήσει τριανταοκτώ ολόκληρα χρόνια σηκώθηκε υγιέστατος; Πώς σήκωσε το κρεβάτι του και περπάτησε και διάβαινε ολόρθος τους δρόμους της Ιερουσαλήμ;\nΚάποιοι που τον είδαν, αυτόν τον πασίγνωστο παράλυτο, να περπατά, αντί να χαρούν για το πρωτοφανές θαύμα που έβλεπαν, παραλογίσθηκαν. Κι άρχισαν να τον κατηγορούν, διότι δεν ήταν επιτρεπτό σύμφωνα με το νόμο ημέρα Σάββατο να σηκώνει το κρεβάτι του. Αυτός όμως με θάρρος τους απαντά: «Εκείνος που με θεράπευσε, εκείνος μού ‘πε να σηκώσω και το κρεβάτι μου». «Και ποιος είναι αυτός;», τον ρωτούν.\nΟ πρώην παράλυτος όμως δεν ήξερε ποιο ήταν το όνομα του Κυρίου, ο Οποίος μετά το θαύμα είχε απομακρυνθεί διακριτικά. Κάποια ημέρα όμως ο Κύριος Ιησούς τον συναντά στο ιερό και του λέει: «Κοίταξε, έγινες καλά.\nΠρόσεξε όμως να μην αμαρτάνεις στο εξής, για να μην πάθεις χειρότερο κακό». Κι εκείνος γεμάτος ευγνωμοσύνη και χαρά, ψάχνει και βρίσκει ξανά τους Ιουδαίους που τον είχαν ρωτήσει, για να τους αποκαλύψει με ενθουσιασμό τον ευεργέτη του: Ο Ιησούς είναι αυτός που με έκανε υγιή, τους είπε χαρούμενος.\nΚυριακή του Παραλύτου – Η πηγαία ομολογία του ανθρώπου\nΑυτή η πηγαία ομολογία του ανθρώπου εκείνου που εκδήλωνε τη βαθιά του ευγνωμοσύνη προς τον ευεργέτη του πρέπει να μας διδάξει πολύ.\nΔιότι κι εμείς δεχόμαστε καθημερινά τις μεγάλες και θαυμαστές ευεργεσίες του Θεού που μυστικά ή φανερά ενεργεί στη ζωή μας από τα παιδικά μας χρόνια μέχρι σήμερα. Μπροστά στις αναρίθμητες ευεργεσίες λοιπόν που δεχόμαστε τόσα χρόνια, να μάθουμε να λέμε καθημερινά μέσα από την καρδιά μας το «δόξα σοι ο Θεός».\nΧωρίς να γκρινιάζουμε γι’ αυτά που μας λείπουν και χωρίς να ερμηνεύουμε τα γεγονότα της ζωής μας ως αποτέλεσμα συγκυριών ή ως συνέπειες των προσωπικών μας προσπαθειών. Αλλά να έχουμε μέσα μας κυρίαρχο το αίσθημα της ευγνωμοσύνης προς τον Κύριο για όλες τις δωρεές που δεχόμαστε.\nΝα Τον ευχαριστούμε με όλη μας τη δύναμη για όλα όσα γνωρίζουμε και όσα δεν γνωρίζουμε, για τις αφανείς και φανερές ευεργεσίες που έχει κάνει σε μας. Και να ομολογούμε στους γύρω μας ότι ο Κύριος Ιησούς είναι ο ευεργέτης της ζωής μας, ο «ιατρός των ψυχών και των σωμάτων» μας, ο Πατέρας μας και ο κυβερνήτης της ζωής μας.\nΚοντάκιον-Κυριακή του Παραλύτου\nΤὴν ψυχήν μου Κύριε, ἐν ἁμαρτίαις παντοίαις, καὶ ἀτόποις πράξεσι, δεινῶς παραλελυμένην, ἔγειρον, τῇ θεϊκῇ σου ἐπιστασίᾳ, ὥσπερ καὶ τὸν Παράλυτον, ἤγειρας πάλαι, ἵνα κράζω σεσωσμένος· οἰκτίρμον δόξα, Χριστὲ τῷ κράτει σου.\n1 χρόνο πριν Γράφει το ΕΚΚΛΗΣΙΑ ONLINE, ΝΕΑ19 Μαΐου, 2019, ΓΙΟΡΤΑΖΕΙ ΣΗΜΕΡΑ, γιορταζουν, γιορτή σήμερα, εορτή, Κυριακή του Παραλύτου, σηκω, σήμερα, τι γιορτάζουμε\nΗ Γενοκτονία των Ποντίων (BINTEO)ΕΜΥ Καιρός: Η πρόγνωση για σήμερα Κυριακή 19 Μαΐου\nΚαιρός βροχές: ΕΜΥ Έκτακτο δελτίο, πρόγνωση σήμερα 30 Νοεμβρίου-Εορτολόγιο ποιοι γιορτάζουν\nΚΑΙΡΟΣ ΕΜΥ ΕΚΤΑΚΤΟ ΔΕΛΤΙΟ: ... ο καιρός σήμερα Σάββατο 30 Νοεμβρίου 2019, σύμφωνα με το έκτακτο δελτίο καιρού της ΕΜΥ. ...\nΆγιοι Ανάργυροι: Τι γιορτάζουμε την 1η Νοεμβρίου\nΆγιος Λουκάς Ιατρός – Θαύματα: Η εγχείρηση της νεαρής κοπέλας\nΆγιος Λουκάς Ιατρός: Μιά νέα κοπέλα πήγε νά χειρουργηθεί σέ νοσοκομείο τής Συμφερούπολης.\nΕορτή του Οσίου Θεοφίλου του Ομολογητού – 10 Οκτωβρίου\nΣήμερα η Εκκλησία τιμά τη μνήμη των Αγίων Ευλαμπίου και Ευλαμπίας των αυταδέλφων και των συν αυτοίς αναιρεθέντων 200 μαρτύρων, και του Οσίου Θεοφίλου.\nΜεσοπεντηκοστή 13 Μαΐου: Η σημασία της ημέρας αυτής\nΜεσοπεντηκοστή: Την Τετάρτη μετά την Κυριακή του Παραλύτου, εορτάζεται η Μεσοπεντηκοστή, δηλαδή το μέσον της εκκλησιαστικής περιόδου από το Πάσχα προς τη μεγάλη εορτή της Πεντηκοστής.\nΠΡΟΓΝΩΣΗ ΚΑΙΡΟΥ ΕΜΥ: Έκτακτο δελτίο για αύριο Κυριακή 4 Αυγούστου-Καύσωνας\nΚΑΙΡΟΣ ΑΥΡΙΟ ΕΜΥ ΕΚΤΑΚΤΟ ΔΕΛΤΙΟ: Ο καιρός αύριο Κυριακή 4 Αυγούστου 2019, σύμφωνα με το έκτακτο δελτίο καιρού που εξέδωσε η ΕΜΥ. Ηλιοφάνεια με λίγες νεφώσεις, αυξημένες τις πρωινές ώρες στα βορειοανατολικά και τις θερμές ώρες της ημέρας στα ηπειρωτικά και σημαντική πτώση της θερμοκρασίας περιμένουμε την Κυριακή 4 Αυγούστου 2019. Παράλληλα, οι άνεμοι στα πελάγη τις πρωινές ώρες θα πνέουν ισχυροί έως σχεδόν θυελλώδεις, όπου σταδιακά θα εξασθενήσουν.


Οδηγός της ΕΘΕΛ με δίπλωμα πιλότου" είναι το νέο "πιο σύντομο ανέκδοτο" που κυκλοφορεί στα υπουργεία Οικονομικών και Μεταφορών και περιγράφει ανάγλυφα τη σύγχυση που έχει προκαλέσει στους επιτελείς της κυβέρνησης η εμμονή των ελεγκτών της Τρόικα για να δουν λουκέτα και απολύσεις στις ελλειμματικές ΔΕΚΟ.\nΌπως ανέφερε ανώτατος παράγοντας του υπουργείου Οικονομικών μετά τη συνάντηση με τους επικεφαλείς των ελεγκτών, μετά τον ΟΣΕ που μπαίνει σε διαδικασία εξυγίανσης, σειρά παίρνουν και άλλες ΔΕΚΟ.\nΌπως αποκάλυψε το ΠΡΩΤΟ ΘΕΜΑ, παρά τις αντιστάσεις που προβάλλει το υπουργείο Μεταφορών που επιχειρεί να διασώσει περί του 3.000 εργαζόμενους με μετατάξεις, το "μοντέλο" που θέλει η Τρόικα για τον ΟΣΕ είναι να κλείσουν και τα χρέη του να εγγραφούν στο δημόσιο χρέος, αφήνοντας παράλληλα στο δρόμο έως και 7000 εργαζόμενους. Η "μαύρη λίστα" που έχουν καταρτίσει στις Βρυξέλλες οι κοινοτικοί απεσταλμένοι περιλαμβάνει και άλλες ΔΕΚΟ και 200 υπό κατάργηση ή συγχώνευση δημόσιους φορείς.\nΜε αυτά τα δεδομένα, οι κοινοτικοί έχουν "προγράψει" περίπου 5.000 εργαζόμενους σε ελλειμματικές ΔΕΚΟ, κυρίως του υπουργείου Μεταφορών και του Άμυνας. Στο στόχαστρο μπαίνουν έτσι άμεσα 12.000 εργαζόμενοι σε ΕΘΕΛ, ΗΛΠΑΠ, ΤΡΑΜ, ΗΣΑΠ, ΑΤΤΙΚΟ ΜΕΤΡΟ, και άλλοι 2.000 στην ΠΥΡΚΑΛ και την ΕΒΟ.\nΕίναι ίσως ενδεικτικό των πιέσεων ότι, εκτός από το υπουργείο Μεταφορών, "κόκκινη γραμμή" για μαζικές απολύσεις στις αστικές συγκοινωνίες τραβάει τώρα και το υπουργείο Οικονομικών.\nΚύκλοι του υπουργείου σημείωναν πως στο "παζάρι" με τους κοινοτικούς, ο Γιώργος Παπακωνσταντίνου υποστήριξε "πως δεν υπάρχει συγκοινωνιακός φορέας σε καμία ευρωπαϊκή πρωτεύουσα που να μην είναι ελλειμματικός", αναγνωρίζοντας πάντως πως τα ελλείμματα δεν επιτρέπεται να ξεπερνούν το μισό δισ. ευρώ, όπως συμβαίνει στη χώρα μας.\nΤα περιθώρια όμως "διάσωσης" των θέσεων εργασίας χιλιάδων εργαζομένων στενεύουν και αυτό φαίνεται και από τη διάταξη νόμου που παρουσίασε χθες το υπουργείο Μεταφορών, σύμφωνα με την εκατοντάδες ιπτάμενοι της Ολυμπιακής μένουν "στα κρύα του λουτρού" αφού μόνο 80 από τους 360 θα μπορέσουν τελικά να απορροφηθούν στην Υπηρεσία Πολιτικής Αεροπορίας.\nΌσοι "ξεμείνουν" θα πρέπει τώρα να στραφούν σε θέσεις Πολιτικής Άμυνας, στην πολεμική αεροπορία ή στο ευρύτερο δημόσιο τομέα -που στενεύει όμως επικίνδυνα. Με την έννοια αυτή, σχολίαζαν αρμόδιοι παράγοντες, ορισμένοι εξ αυτών θα μεταταγούν στις ΔΕΚΟ που θα απομείνουν τελικά σε λειτουργία μετά τις πιέσεις της Τρόικας, όπως ο ΟΑΣΑ ή η ΔΕΗ, έστω και αν τα προσόντα τους δεν συνάδουν με τις θέσεις στις οποίες τελικώς θα "τακτοποιηθούν".\nΑυριανιστής 27/07/2010 08:51:02\nεναςάσχετος 27/07/2010 09:29:16\nΘα δούμε καταστάσεις χειρότερες κι από τους χειρότερους μας εφιάλτες.\nΤο δε ανέκδοτο ότι η κυβέρνηση προβάλει αντιστάσεις, είναι παραμύθια της Χαλιμάς, για επικοινωνιακούς λόγους.\nΑυριανιστής @ εναςάσχετος 27/07/2010 09:43:14\ntzager @ Αυριανιστής 27/07/2010 10:22:25\nΝαι, σιγά μην τα κάνουν και πάνω τους οι γιάπηδες..!\nΣυντήρηση του αδηφάγου κράτους και των πολύπλοκων και χρεοκοπημένων δομών του Last Year! To παραμυθάκι τελειώνει. Οι βολεμένοι που δε κάνουν τίποτα και πληρώνονται όσο δύο και τρεις μισθοί στον ιδιωτικό τομέα καιρός να αρχίσουν σοβαρά να ανυσηχούν.\nΟι οδηγοί της ΕΘΕΛ, του ΤΡΑΜ και του ΟΣΕ να πάνε να δουλέψουν οδηγοί στο ΕΚΑΒ που έχει άμεσες ανάγκες! Τέλος η κοροιδία!\nΘα τρίζουν τα κοκαλάκια του φίλου σου του Κουτσόγιωργα και του αφεντικού του...\nεναςάσχετος @ Αυριανιστής 27/07/2010 10:35:56\n"με αίτημα να διαψευστεί επίσημα κάθε πρόθεση διάλυσής τους και απολύσεων"\nΜετά από τα ψέματα που μας φλόμωσαν, σιγά μην πιστέψουμε τις "επίσημες" διαψεύσεις.\nΑναλογισθείτε, υπάρχει έστω ΈΝΑ θέμα για το οποίο αυτή η κυβέρνηση έχει πει την αλήθεια?\nΑυριανιστής @ Αυριανιστής 27/07/2010 12:27:49\nΤα νεοφιλελεύθερα αντανακλαστικά σου, μάλλον δεν ξέρουν τι σημαίνει τέτοια συνδικάτα. Κάποιοι ομοϊδεάτες σου, το είχαν ζήσει έξω από το Εφετείο της Σωκράτους, τον Αύγουστο του 2002. Δεν πειράζει. Επανάληψις μήτηρ μαθήσεως.\nPankalos @ εναςάσχετος 27/07/2010 10:03:12\ntzager @ εναςάσχετος 27/07/2010 18:23:48\nΕσύ που έχεις κρατικίστικά παλαιο-ΠαΣοΚικά αντανακλαστικά θα καταλάβεις σύντομα ότι οι εκβιασμοί και οι συντεχνιακοί τυχοδιωκτισμοί δεν περνάνε πια ούτε στην κοινωνία ούτε στους κυβερνώντες.\nΘα το εμπεδώσετε σιγά σιγά. Με υπομονή...\nKinezos 27/07/2010 09:33:38\nψυχραιμια @ Kinezos 27/07/2010 10:29:26\ntzager @ Kinezos 27/07/2010 11:21:36\n80 πιλότοι αγαπητέ. Θα ενισχύσουν θέσεις ελεγκτών εναέριας κυκλοφορίας για να μην έχουμε ξανά τα φαινόμενα που παρουσιάζονται σήμερα.\nΚαι τι θα πεί θα τους δεχθούν ή όχι. Σιγά μην τους πάρουν και την άδεια! Ο Θαπατέρο για να τους επαναφέρει στην τάξη τους απείλησε ότι θα ιδιωτικοποιήσει την αντίστοιχη ΥΠΑ εκεί και το ξανασκέφτηκαν να απεργήσουν εν μέσω θέρους...\nStrange Attractor @ tzager 27/07/2010 16:28:55\nStrange Attractor @ Kinezos 27/07/2010 16:29:58\nKinezos 27/07/2010 10:32:27\nδημης 27/07/2010 11:50:44\n"Κύκλοι του υπουργείου σημείωναν πως στο “παζάρι” με τους κοινοτικούς, ο Γιώργος Παπακωνσταντίνου υποστήριξε “πως δεν υπάρχει συγκοινωνιακός φορέας σε καμία ευρωπαϊκή πρωτεύουσα που να μην είναι ελλειμματικός”, αναγνωρίζοντας πάντως πως τα ελλείμματα δεν επιτρέπεται να ξεπερνούν το μισό δισ. ευρώ, όπως συμβαίνει στη χώρα μας."\nΓΡΗΓΟΡΑ Π Α Ρ Α Σ Η Μ Ο αντιστασιακού .....\nΓΡΗΓΟΡΑ Ε Ν Α Γ Ι Α Τ Ρ Ο (είπε κάτι έξυπνο και θα λιποθυμήσει)...\nO Θείος 27/07/2010 13:02:21\nΤι είπε στο τσίρκο ο θηριοδαμαστής στο λιοντάρι, που είχα ανοίξει το στόμα να τον καταπιεί;\n- Λυπήσου με κύριε Λέων, part time δουλέυω εδώ, πτυχίο αρχιτέκτονα ΕΜΠ έχω.\n- Μη φοβάσαι συνάδελφε, κι εγώ Αγρονόμος - Τοπογράφος έχω σπουδάσει.\nΕυαγγελία 27/07/2010 13:22:09\n´´το “μοντέλο” που θέλει η Τρόικα για τον ΟΣΕ είναι να κλείσουν και τα χρέη του να εγγραφούν στο δημόσιο χρέος``.\nΜπαρδόν? Κατάλαβα καλά? Δηλαδή να κλείσει ο ΟΣΕ ή να τον παραλαβεί ιδιώτης, γιατί δεν μπορεί να μην έχουμε τρένα και τα χρέη του ΟΣΕ να τα πληρώσουμε εμείς!!! Σαν τον Σάλλα, που η τράπεζά του συντηρείται από το Δημόσιο ουσιαστικά και θέλει και δυο τράπεζες δώρο! Κάθε μέρα και λιγότερη δημοκρατία στην Ελλάδα, λιγότερη διαφάνεια, λιγότερη δικαιοσύνη. Εκεί που φταίμε είναι ότι τους ανεχθήκαμε τόσα χρόνια, γιατί αυτά τα φαινόμενα δεν είναι χθεσινά. Και θα φταίμε ακόμα περισσότερο, αν καθόμαστε να αυτοχαστουκιζόμαστε και να οδυρόμαστε ότι φταίμε όλοι, όπως προσπαθούν να μας πείσουν τα παπαχέλια, μανδραβέλια κτλ. αντί να αρπάξουμε την αγίαν ράβδον, φούρκα τη λένε στο χωριό μου, και να πλακώσουμε στο ξύλο μερικούς μερικούς...\nΑυριανιστής @ Ευαγγελία 27/07/2010 13:30:19\nbgtrotel 27/07/2010 15:57:30\nΔηλαδή προς τι η επιμονή. Θα τις απαξιώσουν, όπως την ολυμπιακή, και θα τις πουλήσουν όσο-όσο.\nΕγώ έχω μια άλλη πρόταση. Να ρυθμισθούν οι αμοιβές του προσωπικού στο ύψος των αμοιβών του δημοσίου, δηλαδή 1200-1300 € για τους επιστήμονες, αν έχουν, με 30 χρόνια υπηρεσία και στα 800€ για τους λοιπούς.\nΚαι τα κολλητάρια τους οι Υπουργοί να τα πληρώνουν απο την τσέπη τους. Και να αφήσουν ήσυχη την περιουσία του Δημοσίου. Δεν είναι ιδιωτική κληρονομιά του μπαμπά τους για να παίζουν όπως θέλουν.\nΑΙΟΛΙΚΟΣ 27/07/2010 21:01:03\nΑγαπητοι φιλοι, ο ΟΣΕ δεν χρωσταει.\nΑυτα που γραφουν και παπαγαλιζουν χρονια τωρα τα ΜΜΕ και οι πολιτικαντηδες που μας κυβερνανε ειναι παραμυθια της Χαλιμας.\nΟι παραπανω αναφερομενοι παιζουν το παιχνιδι απαξιωνω, ξεπουλαω και κανω καποιο κολλητο μου παμπλουτο.\nΟταν λεω δεν χρωσταει ο ΟΣΕ το ενοω διοτι 25 χρονια τωρα η παλαι ποτε ΕΟΚ και νυν ΕΕ εδιναν χρηματα για συνχρηματοδοτουμενα εργα υποδομης, 70-30.\nΗ μεν ΕΕ εδινε το 70% το δε Ελληνικο κρατος αναγκαζε τον ΟΣΕ να δανειστει το 30% "με την εγγυηση του δημοσιου" χωρις ποτε να αποπληρωσει τα δανεια.\nΕρχομαστε σημερα και μας λενε οτι η υποδομη που εχει γινει με τα χρηματα αυτα ειναι κρατικη, τα χρεη ομως ειναι του ΟΣΕ. Το σπουδαιοτερο ομως απο ολα οσα μας λενε ειναι οτι φταινε οι εργαζομενοι διοτι εργαζονται και πρεπει να απολυθουν.\nΤο ζητουμενο φιλοι μου ειναι να ψοφησει η κατσικα του γειτονα. Δεν επιτρεπεται κανενας να παιρνει 1000 ευρω και πανω. Η γενια των 700 ευρω πεθανε ζητω η γενια των 500 ευρω.Αυτο ειναι ο στοχος τους.\nΤο ΔΝΤ μπηκε στη ζωη μας για να καταστρεψει ασφαλιστικο, εργασιακες σχεσεις και τον κοινωνικο ιστο του Ελληνικου Λαου.\nΟλοι αυτοι οι μεγαλοσχημοι αναλυτες που βγαινουν στο γυαλι και προσπαθουν να μας πεισουν οτι πρεπει να ζησουμε με 500 ευρω, χωρις συστημα υγειας, χωρις συνταξη εχουν προσπαθησει ποτε να μεγαλωσουν, να μορφωσουν, να ντυσουν, να παπουτσωσουν παιδια με 500 ευρω?\nΑντι να ξεσηκωνουν τον κοσμο να διεκδικησει κατι καλυτερο τα ΜΜΕ τον φοβιζουν και τον κανουν οσφυοκαμπτη. Μας θελουν ολους ΔΟΥΛΟΠΑΡΟΙΚΟΥΣ.\nΑντι να ενωνουν τον κοσμο εναντια στον κοινο εχθρο, φροντιζουν να τσακωνονται οι δημοσιοι με τους ιδιωτικους υπαλληλους, οι εμποροι με τους φορτηγατζηδες, οι ναυτικοι με τους ξενοδοχους κ.ο.κ.\nΟΛΟΙ ΜΑΖΙ ΕΝΩΜΕΝΟΙ ΜΠΟΡΟΥΜΕ ΝΑ ΤΟΥΣ ΑΝΑΤΡΕΨΟΥΜΕ ΤΑ ΣΧΕΔΙΑ ΓΙΑ ΞΕΠΟΥΛΗΜΑ ΤΩΝ ΔΙΚΑΙΩΜΑΤΩΝ ΜΑΣ. ΟΣΟ ΠΑΡΑΜΕΝΟΥΜΕ ΧΩΡΙΣΜΕΝΟΙ ΤΟΣΟ ΠΙΟ ΓΡΗΓΟΡΑ ΕΠΙΣΤΡΕΦΟΥΜΕ ΣΤΟΝ ΜΕΣΑΙΩΝΑ.\nΠΗΛΕΑΣ @ ΑΙΟΛΙΚΟΣ 27/07/2010 23:49:16\nΑναρωτιέμαι με ποιά λογική γράφεις ότι επειδή το Κράτος εγγυήθηκε, το Κράτος οφείλει. Δεν υπάρχει αμφιβολία ότι η Κρατική κηδεμονία είναι υπόλογη για το χάλι του ΟΣΕ και όλες τις άλλες ΔΕΚΟ, αλλά αυτό δεν σημαίνει ότι έπρεπε να προσλαμβάνει ο ΟΣΕ κάθε άνεργο και να τον κάνει νοικοκύρη τεμπέλη με έξοδα του Κράτους - με το αίμα του Ιδιωτικού τομέα, δηλαδή. Φαντάζομαι θα ξέρεις πολλά για τις αμαρτίες του ΟΣΕ. Να μην επεκταθούμε λοιπόν.\nΤο πρόβλημα είναι ότι πράγματι όλοι αυτοί περισσεύουν. Και, πάλι με ευθύνη του πανάθλιου κράτους, δεν υπάρχουν παραγωγικές δουλειές στον ιδιωτικό τομέα για να τους απορροφήσουν. Τον έπνιξαν οι ιδιοτελείς αυτοσχεδιασμοί των πολιτικών μας. Ήλθαν και οι μετανάστες, γιατί οι Έλληνες δεν συμφωνούσαμε στά μεροκάματα των 50 ευρώ και ζητάγαμε 100 και "γραφείο". Τώρα ήλθε η ώρα να φύγουμε μετανάστες όλοι μαζί.\nΑναρωτιέμαι, αν "τους ανατρέψουμε τα σχέδια" όπως λες, τι θα μοιράσουμε μετά για να συνεχίσεις τον ύπνο σου, αφου άλλα δανεικά δεν μας δίνει κανένας.\nΚαι όταν λες "κοινό εχθρό" εννοείς όποιον αρνείται να μας δανείσει και μάλιστα με τους δικούς μας όρους; Λάλησες; Όλοι "εχθροί" λοιπόν; Και μοναδικό θύμα "Ο Έλλην Δημόσιος Υπάλληλος"!\nΑΙΟΛΙΚΟΣ 28/07/2010 09:36:31\nπροφανως δεν διαβασες καλα αυτα που εγραψα και θα σου εξηγησω.\nΗ υποδομη ειναι υποχρεωση του κρατους οποτε ο ΟΣΕ δεν επρεπε να εχει παρει ποτε αυτα τα δανεια. Με τα δανεια αυτα το κρατος εκανε οτι ηθελε οπως π.χ.\nτο περιβοητο πεταλο του Μαλλιακου και η συνδεση Εγνατια - Προμαχωνας εγιναν με δανεια που εχουν χρεωσει στον ΟΣΕ.\nΟσο για το περισσευουν καποτε ο ΟΣΕ ειχε 13000 υπαλληλους. Το κρατος και συγκεκριμενα οι διαφοροι πολιτικαντηδες επενδυσαν για τον εαυτο τους σε φορτηγα και κτελ. με αποτελεσμα να κοβουν επικερδεις δραστηριοτητες απο τον ΟΣΕ. Να σου βαλω και μια ερωτηση, γιατι ενω οι γραμμες του τραινου ενω φτανουν μεχρι το λιμανι το τραινο δεν φτανει εκει?\nΕνα αλλο θεμα ειναι η κοινωνικη πολιτικη που εφαρμοζει το κρατοςμεσω του ΟΣΕ . Μαθητες - Φοιτητες, ΑΜΕΑ, νεοι, ηλικιωμενοι, στρατος κινουνται με εκπτωση η δωρεαν και κανενα Υπουργειο Παιδειας,Προνοιας, Αμυνας δεν πληρωσε ποτε το ποσοστο του.\nΟσο για "τον κοινο εχθρο" ερχονται συνθηκες ΜΕΣΑΙΩΝΑ. Το επομενο βημα ειναι η διευθετηση του χρονου εργασιας, το οποιο θα σκοτωνει δημοσιους και ιδιωτικους υπαλληλους. Φιλε ΠΗΛΕΑ αν εισαι εργαζομενος εισαι αναλωσιμος,\nχωρις αποζημιωση, χωρις συνταξη και δυστυχως χωρις ΠΑΤΡΙΔΑ. Αν δεν το εχεις καταλαβει η χωρα μας εχει κυβερνηση ΔΝΤ και οχι Ελληνικη.\nΦιλοι μου, κλειστε την τηλεοραση, αποβλακωνει.


Κλάπηκε ΙΜΒ-8698 - Εύρεση Κλεμμένων\nNick Brick: Κλάπηκε Audi S3 χθες βράδυ στη περιοχή Μαρικές Ραφήνα. Πινακιδα ΙΜΒ-8698. Είναι για λογαριασμό φίλου\nΠινακίδα Οχήματος : ΙΜΒ-8698\nΤοποθεσία : Ραφήνα, Ν. Αττικής\nΩρωπός, Ν. Αττικής\nΚΛΑΠΗΚΕ YNP-4436 AUDI S3\nΠηγαδάκια, Βούλα, Ν. Αττικής\nΠανόραμα, Βούλα, Ν. Αττικής